text:
Abakobwa n’abadamu batari bake usanga bifuza gutunga umusatsi mwiza ariko ugasanga umusatsi warabananiye. Nyamara nkuko Uwambajimana Beatrice utunganya imisatsi yabidutangarije hari ubwo usanga imisatsi yarabaye nabi bitewe n’amakosa akorwa na nyirayo.
Amwe muri ayo makosa atuma wiyangirza umusatsi:
Gukoresha produits wiboneye: imisatsi y’abantu ijyamo produits zitandukanye bitewe n’ubwoko bw’imisatsi ariko hari bamwe bigana izo abandi bakoresha kuko babonye bazikoresha imisatsi yabo ikaba myiza, batitaye k’ubwoko bw’umusatsi wabo
Kumarana ibisuko igihe kirekire kandi usigamo amavuta: ubundi biba byiza iyo ibisuko bitarengeje amezi abiri ku mutwe, kuko iyo ubimaranye igihe kirekire kandi ariko usigamo amavuta ya mavuta ageraho akabyara umwanda.
Kudefriza cyane: iyo wifuza kugira imisatsi myiza kandi miremire ugomba kwirinda guhora udefriza buri gihe uko ukuyeho ibisuko. Bibaye byiza ku bantu bafite amarende badefiriza kabiri mu mwaka naho ku bafite imisatsi y’injwiri bakadefiriza byibura 3 mu mwaka.
Guhinduranya amasalons: guhinduranya amasalons no guhinduranya abacoiffeurs cyane bituma ubura uwo wumva nuwo ureka kuko buri wese aba aguha inama ye kandi bamwe baba batarabyigiye baba bari gushakisha.
Kumarana umusatsi igihe kirerekire utawukata: uko umusatsi uwusuka unawudefriza niko uba ugenda utakaza intungamubiri. Akenshi uzasanga abantu bamarana umusatsi imyaka myinshi batawukata, ugeraho ugasa nabi cyangwa ukananuka kandi mbere wari mwiza. Biba byiza rero iyo umusatsi udefirije uwumaranye imyaka ibiri gusa ukajya ukataho udusatsi two hejuru dushaje.
Amakosa 5 wakora ukiyangiriza umusatsi
Abakobwa n’abadamu batari bake usanga bifuza gutunga umusatsi mwiza ariko ugasanga umusatsi warabananiye. Nyamara nkuko Uwambajimana Beatrice utunganya imisatsi yabidutangarije hari ubwo usanga imisatsi yarabaye nabi bitewe n’amakosa akorwa na nyirayo.
Labels: umusatsi


c: text/html

text:
Dukwiriye gusobanukirwa ko Imana ikitugenderera nan’ubu, kandi iyo ikugendereye irakubwira ngo: "ntabwo nakwibagiwe" Imana yagusura mu muryango nabwo ikakubwira ngo sinibagiwe umuryango wawe. Ushobora kubona byakurangiranye, ariko ku Mana biba bitararangira, Imana yakugenderera no muri icyo gihe wihebye. Kuko ari nta jambo Imana ivuga ngo risubireyo ridasohoje umurimo warizanye.
Iyaba natwe twameraga nka Pawulo, tukaririra ubwoko bwacu butaramenya Imana. Kuko gutoranya kw’Imana ntigushingiye k’uwo uri we, ku byo ukora cyangwa se ibyo ukorera Imana. Ntidukizwa kubera imirimo twakoze, ahubwo dukizwa n’ubuntu, ndetse n’amasezerano tubona ntabwo ashingiye ku byo dukora ahubwo ashingiye ku ijambo Imana yavutuvuzeho. Erega natwe ntitwari dukwiriye kugirirwa neza ariko kubw’imbabazi z’Imana zihoraho iteka muri Kristo Yesu twarakijijwe. Hari igihe twitotombera Imana ku byo idukorera ndetse tukaba twavugako Imana yacu ibera, nyamara tukirengagiza ko imigambi yayo kuri twe ari myiza, nuko rero ntidukwiriye kwitotombera Imana kubyo ikora cyangwa uburyo itoranya kuko ibikora uko ishatse igihe ishakiye kandi neza.
Nshuti watoranijwe n’Imana nubwo waba uca mubikugora bikananiza umutima wawe, igihe kirageze ngo byose Imana ibishyireho iherezo.
#Ibyanditswe: Abaroma 9
Ev. Desire Norman Paul / Omega Church

robotstxt: allowed

filter: keep


text:
Byavugiwe mu nama yahuje abahagarariye Imirenge SACCO yose yo mu gihugu, Ikigo cy’igihugu gishinzwe amakoperative (RCA) n’ikigo gitanga servisi z’uburinzi cyitwa ISCO, yabaye tariki 13 Ukwakira 2016.
Iyi nama ikaba igamije kumvikana ku cyakorwa kugira ngo Imirenge SACCO yose igire abarinzi bafite imbunda mu rwego rwo guca ubujura bumaze iminsi buyibasiye; nk’ukoumuyobozi wa RCA, Apollo Munanura abivuga.
Agira ati “Twemeranyijwe n’amahagarariye za SACCO ko bagiye gushyiraho uburinzi bw’abantu bafite imbunda mu rwego rwo gucunga umutekano w’amafaranga y’abaturage ndetse n’ubuzima bw’abantu.
Ntidushaka ko hazongera kuba nk’ibiherutse kubera i Rulindo, aho abajura bibye bakanica umuntu.”
Ubusanzwe Imirenge SACCO yari isanzwe irindishwa abarinzi bafite inkoni gusa kuburyo batabasha guhangana n’abajura baba bafite intwaro zikomeye zirimo imbunda.
Uhagarariye ikigo cya ISCO, izatanga ubuzinzi bwa SACCO, avuga ko kuri buri murinzi ufite imbunda, SACCO izajya yishyura ibihumbi 160RWf. Ariko ntiharamenyekana igihe iyo gahunda izatangirira.
Abahagarariye za SACCO ariko ntibakiriye neza iki giciro kuko ngo gihanitse ugereranyije n’inyungu babona, nk’uko uwitwa Modeste wo muri SACCO ya Bumbogo abivuga.
Agira ati “Nkurikije iki giciro ukuntu gihanitse nkanagereranya n’inyungu SACCO yinjiza, ndabona mu myaka itarenze itatu twaba twahombye burundu kuko amafaranga yose yashirira mu basekirite”.
Ingabire Jeanne wo muri SACCO ya Kagogo, mu karere ka Burera, avuga ko igiciro kigabanyijwe byaba byiza.
Agira ati “Gukoresha abarinzi bafite imbunda turabyishimiye kuko tuba twizeye umutekano w’amafaranga yacu. Gusa igiciro cy’abarinzi kiri hejuru cyane, ariko batugabanyirije byaba byiza.”
Abayobozi ba za SACCO bavuga ko nibura igiciro ku murinzi ufite imbunda cyaba hagati y’ibihumbi 60 na 120RWf ku kwezi. Bavuga ko SACCO zose zitanganya umutungo.
Kuri iki kibazo, ababishinzwe ngo bazacyigaho hakurikijwe uko ibi bigo bihagaze mu rwego rw’imali.
Abaturage bishimiye icyo cyemezo
Abaturage basanzwe babitsa amafaranga yabo muri SACCO bishimiye icyemezo cyafashwe cyo kurindisha SACCO abarinzi bafite imbunda.
Bahamya ko gukoresha abarinzi bafite inkoni byari uburangare; nkuko Ruhama Juvenal abisobanura.
Agira ati “Nta gufata amamiliyoni y’abaturage, nurangiza uhe umuntu ikibando uboshye umushumba ngo najye gucunga amafaranga.
Twibuke ko amafaranga ari ibiryo bihiye. Ntiwibuka se inyabaye Rulindo ejo bundi bajya kwiba bakanica uharindaga.”
Akomeza vuga ko bashimishijwe no kuba amafaranga yabo agiye kujya acungwa neza, agashimangira ko hari abantu batinyaga kujyana amafaranga yabo muri SACCO kuko babonaga ntaho bitandukaniye no kuyabika mu nzu.
Kavunderi Jean Claude avuga ko yakiriye neza icyemezo cyo kuba SACCO zigiye kujya zirindishwa intwaro. Ashimira Leta y’u Rwanda yagize icyo gitekerezo.
Agira ati “Ubundi twahoraga twikanga ko isaha n’isaha abajura batera SACCO bakayiba nk’uko twabyumvaga ahandi.”
Icyemezo cyo kurindisha SACCO abarinzi bafite imbunda gifashwe nyuma y’ibyumweru bibiri abajura bateye SACCO yo mu murenge wa Burenga muri Rulindo, bakayiba.
Barayiteye bica umuzamu wayirindaga undi baramukomeretsa ubundi biba amafaranga y’abaturage yari abitsemo.
Si muri Rulindo gusa kuko no mu tundi turere dutandukanye hagiye humvikana abajura bafashwe bibye za SACCO kubera ko abarinzi bazo bari basanzwe bazirindisha inkoni gusa.
Ibitekerezo ( 1 )
yewe birakaze!
ubu koko abacunga umutekano bagiye kubarutisha imbwa!
hhhhhh!
biratangaje kandi birababaje!
bateshejwe agaciro pe!
njye ndabona kurindisha ikintu kitagira ubwenge ibigo by’imari nkibyo ahubwo aribyo bizakurura ubujura burenze ubwariho!
ahubwo nibahe abo barinzi imyitozo ihagije banabahe ibikoresho byifashishwa mukurinda umutekano
kuko umujura ajya kwiba yiteguye guhangana n’abo ahasanga!
ubwo koko mwe mutekerezako inkoni yagufasha kwirindira umutekano no kurinda abandi n’ibyabo?
imbwa zo zizahora ari imbwa, umutekano wazo ntawawizera!


text:
Gatsibo: 80% by’ibyaha bikomoka ku biyobyabwenge
Inzego z’umutekano n’Ubuyobozi bw’Akarere bamena kanyanga y’inkorano Kuri uyu wa kane tariki 21/5/2015, mu karere ka Gatsibo mu Mirenge ya Ngarama na Kabarore, habereye igikorwa More...
Nyabihu: Muri ibi bihe by’imvura ibiza bimaze guhitana abana 3, amazu, imyaka n’amatungo
Muri iki gihe cy’imvura, mu karere ka Nyabihu, abana 3 batakaje ubuzima, amazu n’imyaka birangirika ndetse n’amwe mu matungo arapfa bitewe n’ibiza bikomoka ku mvura nyinshi yaguye More...
Gatsibo: Hamenwe ibiyobyabyabwenge bifite agaciro ka miliyoni 3
Abaturage bafatanyije na Polisi kumena ibi biyobyabwenjye Abaturage b’Akarere ka Gatsibo barasabwa kutishora mu biyobyabwenge kuko icyo gikorwa ari icyaha gihanirwa n’amategeko. Ibi ni ibyatangajwe More...
Burera: Hangijwe ibiyobyabwenge bifite agaciro ka miliyoni 32 z’amafaranga y’u Rwanda
Abaturage bo mu karere ka Burera bafatanyije n’ubuyobozi bw’ako karere ndetse n’inzego zishinzwe kubungabunga umutekano, ku wa gatau tariki ya 19/09/2014, bamennye ibiyobyabwenge birimo kanyanga, More...
Nyamasheke: Ibiyobyabwenge ku isonga y’ibihungabanya umutekano
Mu nama y’umutekano yaguye y’akarere ka Nyamasheke yateranye kuri uyu wa gatatu tariki ya 18 Kamena 2014, abayobozi n’inzego z’umutekano bavuze ko ibiyobyabwenge biri ku isonga mu More...
Burera: Umukwabu wo gufata Abarembetsi umaze guta muri yombi abagera kuri 422
Ubuyobozi bw’akarere ka Burera butangaza ko umukwabu bumaze iminsi bukora wo gufata abantu bacuruza ikiyobyabwenge cya kanyanga, bazwi ku izina ry’Abarembetsi, umaze gufata abagera kuri 422. Ubu buyobozi More...
Burera: Abaturage bemeza kanyanga gucika burundu kwa kanyanga muri ako karere bigikomeye
Abaturage batandukanye bo mu karere ka Burera bavuga ko guca burundu ikiyobyabwenge cya kanyanga muri ako karere bidashoboka ngo kuko baturanye na Uganda aho ikorerwa kandi bakajya kuyigurayo biboroheye. Â Abo More...
Gatsibo: Kabarore na Kiramuruzi niyo mirenge iza ku isonga mu kugaragaramo ibyaha by’urugomo
Umuyobozi w’Akarere ka Gatsibo n’abahagarariye Ingabo na Polisi mu Karere Imirenge ya Kabarore na Kiramuruzi iherereye mu Karere ka Gatsibo, niyo itungwa agatoki n’inzego z’umutekano More...
Gisagara: Imiyoborere myiza ni urugendo rugikomeza
Abatuye akarere ka Gisagara baratangaza ko imiyoborere myiza bayibona muri gahunda zinyuranye zibagenewe bagezwaho n’ubuyobozi ariko kandi bakavuga ko hakirimo urugendo kuko hari n’ibyo bifuza kugeraho More...
Kabura: Abayobozi b’imidugudu bishora muri kanyanga bazirukanwa
Umunyamabanga nshingwabikorwa w’umurenge wa Kabarondo mu karere ka Kayonza, Ngabonziza Bideri Vincent, yadutangarije ko abakuru b’imidugudu bagaragara mu makosa yo gukora kanyanga cyangwa bagahishira More...


text:
Babitangaje ubwo batahaga ku mugaragaro Kiliziya Katedarali ya Ruhengeri ivuguruye, tariki ya 15 Ukwakira 2016.
Bazira Celestin, umwe mubakirisitu, avuga bishimiye igikorwa bagezeho kuko harimo abumviraga misa hanze bigatuma bananyagirwa cyangwa bakicwa n’izuba.
Agira ati “Byari bitubangamiye kuko imvura yaragwaga tukabura ahantu twugama kandi natwe mu Ruhengeli turi abantu bagerageza kugira ngo bakorere Imana mu byo yaduhaye kuko niyo yabiduhaye.
Ntabwo twananirwa kubifashisha kubaka iyi ngoro kugira ngo abakirisitu basenge neza, twishimye cyane kuko twayujuje ntituzongera gusengera hanze mwabonye ko ari ngari kandi ari nini.”
Gusana Kiliziya ya Katedarali ya Ruhengeri byatwaye miliyoni zirenga 517RWf. 87% by’ayo mafaranga ni umusanzu w’abakristu. Abo bakristu bishimira ko besheje umuhigo bari barahize.
Umushyumba wa Diyoseze Gatolika ya Ruhengeri, Musenyeri Harorimana Vincent avuga kuva yahabwa ubwesikopi yumvaga abakirisitu bavuga ko kiriziya ari ntoya ariko kandi nawe akabibona.
Agira ati “Nkabibona kubona abakirisitu bari hanze, babyigana, banyagirwa, bicwa n’izuba, abari mu kiriziya aribo bake kurusha abari hanze, noneho ubushyuhe abakirisitu bumvaga bwabaga bwikubye nk’inshuro 10 yubwo abapadiri bumvaga.
Ndababwira nti ndabona twakwiyubakira kiriziya idukwiriye. Ndababwira ibyiza nuko twashyiramo ingufu none yuzuye, twahiguye umuhigo kandi byasabye ingufu.”
Umunyabanga wa Leta muri Minisiteri y’ubutegetsi bw’igihugu, ushinzwe iterambere ry’abaturage, Munyeshyaka Vincent yashimiye uruhare rwa Kiliziya Gatolika mu kwigisha urukundo no gusana imitima.
Agira ati “Iri sana mitima niryo ryatumye kugeza ubungubu Abanyarwanda tubanye neza mu bwiyunge, mu mahoro kandi ntagushidikanya ko aribyo byaduhaye umwanya wo kubaka Kiliziya ndetse no kubaka igihugu cyacu.”
Kiliziya Catederal umwamikazi wa Fatima ya Ruhengeri, yabayeho ku itariki ya 20 Ukuboza 1960. Imirimo yo kuyivugurura yatangiye ku tariki ya 09 Kamena 2014.


text:
Imana ibintu byose ibikora mu gihe. Reka ntange ingero 2:
Ushatse kubaka inzu ya rukarakara, undi agashaka kubaka inzu ya etage iriho amazu 100 agerekeranye amasaha cyangwa iminsi mumara mucukura umusingi mwubaka foundation ntabwo bingana. Za nzu ntizizuzurira rimwe. N’Imana rero abantu bamwe batekereza ko ifite imbaraga nk’iza robot; ariko Imana ikora nk’Imana, kandi ibintu byose ikabikora mu gihe.
Biyifata igihe cy’umunsi umwe cyangwa amasaha make cyane kuba umubu wakuze ukanapfa. Kuko ntushobora kurenza amasaha 24. Ariko bisaba Imana gushyira icyana cy’inzovu mu nzovu ikagitwita igihe kirenga umwaka, ikazanabyara icyana kimwe. Rero, buri kintu cyose Imana ikigenera igihe cyacyo bitewe n’uko giteye n’ubukomezi bwacyo.
Inshuro nyishi rero dukunda kwifuza ibintu byihuse cyane kandi ibyihuse cyane naje gusanga hafi ya byose birangira vuba. Urugero: fata nk’igihumyo. Igihumyo rwose amasha 24 kiba cyakuze, mu yandi masaha nanone ku munsi ukurikiyeho nanone kiba cyaboze. Ariko igiti cy’umwembe kimara igihe kinini, kikamara amasaha 24, kikamara imyaka ukikireba kitari kera.
Hitamo rero. ubundi ibyo ushaka ko Imana igukorera urashaka ko biza byihuse nk’igihumyo bugacya bikabora? Cyangwa urashaka ko bitinda?
Abagalatiya 4:1 haranditse ngo “ Ariko ndavuga yuko umuragwa iyo akiri umwana atagira icyo atandukanaho n’imbata, ubwo yaba ari nyir’ibintu byose. Ahubwo ategekwa n’abamurera n’ibisonga, kugeza igihe cyategetswe na se. Natwe niko turi. Tukiri bato twari imbata, dutegekwa n’amategeko ya mbere mu isi.” Turi abanyamasezerano yo gutunga imodoka nziza, yo gutunga amazu meza ariko muri kino gihe turacyaba mu y’abandi.
Buriya imbere y’Imana kuri iyo ngingo irabona ko tukiri abana ibyo bintu tutabasha kubicunga. Nahoze ntekereza ndavuga nti “ariko, umuntu atunga telefoni kugira ngo azaguriremo ikarita ya 500 frw bigasaba kwitabaza abavandimwe. Mbese we n’iyo akabije agura mituyu y’100frw. Ariko ugasanga harimo abavuga ngo ariko Mana wibuke ko wambwiye imodoka.
Utabasha kwihangana ngo agure ikarita ya 500 frw ngo ayishyire muri telefoni ye ari nawe uri buyahamagaze azashyiramo essence ya 20,000 frw? Uracyari umwana kuri iyo ngingo nyine.
Ntabwo Imana izasohoza imodoka yacungiye no kuri telefoni ikabona ko no gushyiramo 500 frw byakugoye atari uko wayabuze; wigavura muri make. Rero Imana izi uko duteye iyo tukiri batoya ku kintu runaka iryo sezerano ntirisohoza. Ku murongo wa kane haravuga ngo “ maze igihe gikwiriye gisohoye Imana yohereza Uwana wayo wabyawe n’umugore, kandi wavutse atwarwa n’amategeko.”
“Igihe gikwiye gisohoye…”. Kuki haciyeho imyaka 2000 n’imisago Kristo aribwo aje ku isi nk’umuntu? kuki hadaciyeho imyaka 3000?, ni uko Imana itakundaga abantu se?, ni uko ababayeho icyo gihe itabakundaga ngo ibacungure?; Yari itegereje igihe cyayo gikwiriye. Nawe tegereza igihe gikwiriye cy’Imana nigisohora uzabona ibyo yagusezeranije byose.


text:
Ni gute wahitamo uwo muzabana?
“ Uwo mugabo arayisubiza ati” Umugore wampaye ngo tubane, niwe wampaye ku mbuto z’icyo giti, ndazirya” Itangiriro 3:12
Iteka najyaga mpora nibaza umuntu tuzabana aho tuzahurira bikansiga, nkumva binteye amatsiko. Hari n’igihe nihaye kujya mbaza abantu bashatse aho bahuriye n’abo babana, ariko nza gusanga bihabanye cyane kuko abantu bafite ubuhamya butandukanye. Mu by’ukuri nasanze atari ikintu cyoroshye.
Hari umuntu twaganiriye , kugeza ku munsi wo kujya mu kiriziya gusezerana ngo yari ataramenya ibyo arimo!! Ngo yabonaga imodoka ije ngo tugiye gusezerana mu rukiko , akinjira, ati byabintu nakekaga ko ari imikino none ndabona bigeze kure, hari umuntu ngo bari barakundanye mbere, akambwira ngo naho yaba yambaye ivara mu kiriziya bakamubwirako uwo wambere agarutse ngo yahita abyiyambura akisohokera akajya kumusanganira!!! Mu by’ukuri hari ibintu abantu bakinisha , njye sinakinisha ubuzima bwanjye gutyo nk’ubuterera inyoni.
Hari umusaza w’umupastori watubwiye ngo “ Urugo rwiza ni Paradizo yo mu isi itegura iyo tuzabamo mu ijuru” kugirango rero iyo paradizo yo mu isi uzashobore kuyinjiramo urasabwa kuba careful , kwitonda ugashishoza ukagisha inama Uwiteka.
Dore rero ikibi cyabyo ,nuko mu kirokore nta gerageza ribayo kandi icyo uhitamo cyose kikugiraho ingaruka nziza cyangwa mbi: iyo wahisemo nabi wamaze kuhikubita, ni ubuzima bwose, niyo wahisemo neza Uwiteka akugenze imbere nawe ukemera ko akuyobora, ni ubuzima bwose kuko musezerana kutazatandukana.
Mu guhitamo, ntukwiriye kwigana abandi, si umwenda ubwira abandi ngo uwo babona wose bakuzanire ntacyo. Rimwe nagiye kugura igitenge, ariko ndebye ibitenge byose nigeze ntarabona ikinkoze ku mutima, numva koko gutoranya uwo muzabana biragoye pe? Hakaba icyo bambwiye ngo kirambereye gihuye n’uruhu rwanjye ariko umutima wanjye pe nkumva sinagikunze haba namba, kimwe nti kirijimye cyane, ikindi nti gifitemo umutuku mwinshi,….. ngaho ibaze nawe icyo ni igitenge gusa!!!
Ngarutse ku ijambo ryanditse hejuru, nibura Adamu yari afite nicyo kuvuga” Umugore wampaye!!!” mbega byiza , kuba ufite gihamya ko Imana ariyo yamuguhaye! Aha hajya hatera ibibazo byinshi kuko umuntu aza ati ndabizi ko Imana yakumpaye, kandi wowe wasenga ukumva wapi rwose ntanamba wumva.
Ikintu cyo guhitamo ni ikintu cy’umuntu n’Imana ye kandi gisaba ukwiyemeza gukomeye, kuko nkanjye, ntinya kwicuza mu buzima bwanjye.
Igihe kimwe kuri radiyo haciye ikiganiro, nuko umuntu wabwirizaga arabaza ngo “ Uyu munsi ubyutse mu gitondo, ugasanga amategeko yose yaguhambiraga ku muntu mubana yavuyeho, mbese bitakiri icyaha cyangwa ikosa, noneho bakagusaba guhitamo uwo mubana , ese wumva uwo musanzwe mubana ariwe wakwongera guhitamo!!!!” Cyari ikibazo gikomeye, cyane cyane kubantu batoranije bahubutse, abiziritseho ibisasu ngo “ samusure nzapfa cyangwa nzakira”, n’ibindi, ariko ahari wowe uracyafite amahirwe kuko utarahinjira, subiza ubwenge ku gihe unabanze usenge utuje, wumve ko uhamanya n;umutima wawe, uhamanya n’Umwuka Wera.
Intambara irangiye nagiye kwibona nibona ndi kumwe n’umubyeyi wanjye n’abo tuvukana kandi nubwo nari muto , ninjye bose bari bahanze amaso ngo babeho. Nuko kubw’Imana mbona akazi mu bazungu ndabatunga rwose dusa nkaho twibagiwe umubabaro kuko nakoreraga amadorari. Nagize ikibazo rero amashuri atangiye, nkibaza ukuntu nzareka akazi ngasubira mu ishuri ariko ngahita mbona ko bitashoboka kuko bene mama inzara izabica, rimwe nkiyemeza kutazajya mu ishuri, ariko kuko nakundaga kwiga cyane , nahura n’umuntu wambaye umwenda w’ishuri nkarara ndira kandi ntashaka no kubyereka mu rugo ngo batabona ko mbabaye, ikibazo cyo guhitamo kimbana ikibazo pe! Maze kubona ko bindenze, nafashe amasengesho yo kwiyiriza y’iminsi 2, njya imbere y’Imana ndarira, mbwira Imana ngo ndagushimye ko ikibazo kinkomereye ndi imbere yawe, none ndagusaba kumpitiramo ikintu kimwe kitazantera kwicuza mu mubuzima: niba ari ukuguma mu kazi, umpanaguremo ikintu kitwa ishuri ndeke kujya mbona umwana wambaye umwenda w’ishuri ngo nirirwe ndira, ikindi ninumva abandi barangije ntibizambabaze, niba ari ukureka akazi, sinzigere na rimwe mva ku ishuri ngo mbure ibiryo, mwene mama ntazigere yifuza icyayi cyangwa ikindi cyo kurya ngo akibure. Narangije ayo masengesho umutima wanjye unyemeje kujya mu ishuri ngasezera akazi ariko numva rwose nubwo ntakintu nakimwe kiri mu rugo, ariko numva ni Imana twavuganye numva mfite amahoro hamwe n’uwo mwanzuro utoroshye, kuko iyo nabwiraga abana ngo ngiye kureka akazi barariraga cyane bati tuzatungwa niki?
Impamvu ntanze ubu buhamya nuko nabonye ibimenyetso n’ibitangaza byaherekeje aya masengesho. Narasezeye ku kazi, naragiye ku ishuri, umuntu twakoranaga mbona anzaniye amafaranga mu rugo ngo ni ayanjye yasigayeyo! Turayarya mu rugo, agiye gushira, hagaruka undi ngo hari frs y’ikiruhuko ntafashe kandi sinarinziko binabaho! Nti shimwa Mana, turayarya nayo. Noneho rero agashya! Ya frs ashize , umuntu twakoranaga aza iwacu ni mugoroba, ati waje gusabira mama wawe akazi umuzungu ko wenda yazajya abona icyo kubagaburira! Mama wanjye ngo yaherukaga ku kazi muri 1975 ubwo hari 1995, buracya njya ku muzungu nti mpera mama akazi kugirango ajye abona icyo angaburira mvuye ku ishuri! Umuzungu arabinyemerera kubera ukuboko kwiza kw’Imana kwari kurijye .Amen. Mama yakoze ako kazi kugeza ndangije secondaire. Imana ishimwe
Icyo mbahereye ubuhamya ni ukubereka ko iyo byakomeye , wayobeye icyo gukora, amahitamo yayoberanye, jya wegera Imana, uyigishe inama ufite umutima umwe, witeguye kumvira, kandi amahitamo y’Imana ni meza atandukanye n’ay’abantu kuko akenshi ahubwo abantu bashobora no kwibaza aho wahereye ufata uwo mwanzuro ariko umwanzuro wa nyuma n’uwawe n’Imana.
Ikintu kimwe kijya kimbwira ko ari Imana impitiyemo, njya numva amahoro asendereye muri uwo mwanzuro nafashe, ariko iyo numva umutima uterera hejuru nkushaka kumvamo, ndahagarara nkabanza ngasobanuza Imana ntuje, kandi njya numva ibikora
Yesu aduhane umugisha. Mbifurije guhitamo neza
Alice Rugerindinda/agakiza.org


text:
Iriba ryitwa “Micanga” riherereye mu Kagari ka Ruyenzi, Mu murenge wa Runda, ryarasenyutse n’ibitembo biribwa, nyuma gato y’aho ikigo cya WASAC cyari kimaze kugeza amazi meza muri aka gace bigatuma abariganaga bagabanuka.
Umubyeyi umaze imyaka 22 atuye ku Ruyenzi, ati “Kuva natura inaha muri 1994 twavomaga aha. Baraje bararyubakira bakaduca amafaranga 10 frw, barongera 20frw. Ariko noneho tubabajwe n’uko dusigaye nta riba dufite. Abana ni ukuza bakadubika muri kiriya kigaga.”
Kuri ubu abaturage bavuga batunguwe no kubona iriba bavomagaho kuva kera risenyutse rikabura urisana, bakabwirwa ko n’uwari ushinzwe kwishyuza abahavomeraga amafaranga yo kuribungabunga ari we ushinjwa kwiba ibitembo byayayoboraga.
Baziki ushinjwa kwiba ibihombo by’iri riba, avuga ko amaze amezi ane aretse kuhavomesha kuko abaturage banze kumwishyura, bavuga ko hari hasigaye haza amazi arimo umugese nawe ahitamo kubyihorera.
Yongeraho ko amafaranga we yishyuzaga yari ayo kwikenuza no gukora isuku ku iriba, ahubwo ko abamubanjirije ari bo batangaga ayo bavomesheje ku buyobozi nabwo bukabahemba.
Umunyamabanga nshingwabikorwa w’Akagari ka Ruyenzi, Rwandenze Epimaque, atangaza ko iri riba ryatunganyijwe kandi rigacungwa n’isosiyeti yitwa SOCOTRIM yatangaga amazi mu karere ka Kamonyi.
Avuga ko SOCOTRIM ari nayo yakiraga amafaranga yavomerwaga ariko nyuma iryo riba riza kwegurirwa WASAC.
Ati “Aho WASAC iziye, amazi yose yacungwaga na SOCOTRIM yarayeguriwe ariko amasoko asubizwa abaturage.”
Si iriba rya Micanga ryonyine ryononekaye nyuma y’uko WASAC igejeje amazi ku Ruyenzi, ahubwo hari n’andi atatu aturuka mu isoko nayo adatunganyije.
Rwandenze atangaza ko azasaba abaturage agatunganywa mu mafaranga y’ubudehe azahabwa imidugudu mu 2016/2017, kuko iyo amazi yabuze n’abafite amazi mu ngo bakenera kuvomera kuri aya mariba.


text:
Sep 17, 2016 Adolphe Mitali Ayo Hanze 4
Basomyi ba isange, twashatse kujya tubashyiriraho buri cyumweru ibintu twashimye n’ibyo twanenze. Nuzajya rero ubona iyi foto y’umuntu ukuramo ingofero uzajya umenya ko ari ibyashimwe, Nawe ujye utugezaho ibyo washimye cyangwa wanenze. Turagutegereje.
Nibura ubu haragenda hagaragara abantu bahaguruka bakanga ikibi, aho kwicecekera, ngo bahebere urwaje.
Abaturage bo mu gihugu cy’Ubusuwisi baherutse kubigaragaza, aho bamaganye icyemezo Abadepite bashakaga kwemeza gihindura amategeko agenga ibyo kurera abana (adoption), bagashyiramo ingingo yemerera abatinganyi kurera abana.
Abaturage rero barahagurutse bamagana icyo cyemezo, ubu baragenda bashaka imikono, amasinye (signatures) y’abantu babashyigikira. Bakaba basabwa kuba baragejeje ibihumbi mirongwitanu, 50.000 by’abantu kugira ngo ibyo basaba bishobore kwemerwa.
Mu magambo bagenda bamamaza, abo barwanya kiriya cyemezo cy’abadepite baravuga aya magambo:
” Harakabaho umuryango ugizwe n’umugabo, umugore n’abana”
” Harakabaho uburenganzira bw’umwana bwo kugira ise na nyina”
” Harakabaho itandukaniro hagati y’ umubyeyi w’umugabo n’umubyeyi w’umugore nk’icyangombwa cyashyizweho n’Imana”
” Harakabaho isano n’ubusabane hagati y’umwana na se na nyina.”
Abagize komite iyoboye aba bantu hagaragaramo abanyapolitiki n’abavugarikijyana batandukanye
Ni ibyo gushimwa.
Reka uru rugero rubere abakozi b’Imana babaye ba ntibindeba, bicecekera bakanga kwamagana ibitagenda.Niba hari imbehe zabo banga ko zubikwa simbizi, Reka ndekere aha byaba bibaye indi ngingo yazashakirwa ikindi gihe.
Adolphe MITALI
happy wheels
Jan 22, 2017 0Share this on WhatsApp Mu Rwanda ubutiganyi si icyaha gihanirwa n’amategeko, gusa mu minsi ishize mu itangazamakuru no hirya no hino humvikanye inkuru y’ubuhamya bw’umukinnyi wa AS Kigali...
Jan 05, 2017 0
Dec 29, 2016 7
Jan 14, 2017 1Share this on WhatsApp Nyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
Yohana 3:16-17 haragira hati, “Kuko Imana yakunze abari mu isi cyane, byatumye itanga umwana wayo w’ikinege kugira ngo umwizera wese atarimbuka, ahubwo ahabwe ugugingo buhoraho. Kuko Imana itatumye Umwana wayo mu isi gucira abari mu isi ho iteka,ahubwo yabikoreye kugira ngo abari mu isi bakizwe na we.”
Uru rukundo rudasanzwe rw’Imana, ni rwo dukwiye kwishimira, haba kuri Noheli ndetse n’undi munsi uwo ari wo wose.
Hari igihe Noheli ibera benshi umanya wo kwikorera ibyo bishakiye birimo n’ibyaha. Bagasinga, bagakora byinshi byo kwishimisha ariko bibabaje ku rundi ruhande.
ikindi kigize Noheli nyayo; ni ukuzirikana ukuntu Imana yigize umuntu, ari we yesu Kristu. Kuki yihinduye umuntu? Ni uko idukunda! Kubera iki Noheli ari ngombwa? Ni uko twari dukeneye umukiza: Noheli nyakuri ni ukwakira umukiza. Nonese kubera iki Imana idukunda bene aka kageni? Ni uko yo ubwayo ari urukundo. “…kuko Imana ari urukundo.” 1Yohana 4:8.
abantu bakabaye bizihiza Noheli batayifata nk’umunsi gusa, ahubwo bazirikana urukundo rudasanzwe rw’Imana.
Imana yaradukunze ibigaragaza ubwo yemeraga gutanga Umwana wayo ngo apfe mu mwanya wacu, kugira ngo nitumwizera dukire.
Kuba Yesu yaremeye kuvukira mu isi, ahantu hasuzuguritse ni ikintu gikomeye cyari gikwiye kuguma ku mitima y’abantu aho kwishimira kurya no kunywa gusa nubwo nabyo ari byiza.
Imana ishaka ko tubana na yo ubuzima bw’iteka. Yatanze Umwana wayo, ahanirwa ibyaha byacu. Yishyuye ikiguzi cyose cy’ibyaha byacu.
Iyo twemeye iyo mpano ya Yesu, nta rubanza ruba rukituriho. “Nuko rero noneho abari muri Yesu nta teka bazacirwaho.”Abaroma 8:1.
Ubundi abakristu bakabaye bishimira ko batazacirwaho iteka kuko bari muri Kristu Yesu, aho kwibanda ku munsi.
Igikomeye si umunsi, ntabwo ari itariki. Ahubwo igikomeye ni ikivugwa, ni iryo vuka ry’umwami wacu. Kuvuka kwa Yesu ni ikintu gikomeye kandi impamvu dukwiye kubiha agaciro ni uko atari gupfa atavutse.
Yemeye kunyura mu nzira zose z’abantu kugira ngo abone uko ahesha abamwizera bose agakiza.
Umuntu wese akwiye gutekereza mu buryo bwagutse akamenya ko Noheli yayo ari ukuzirikana umurimo Kristo yakoze, n’uburyo yicishije bugufi akavukira habi ngo twese tubone kubaho by’iteka kandi Imana itwemere.


text:
GISAGARA: kwitabira umurenge sacco byagize akamaro
Imirenge Sacco ubu imaze kugera hafi mu duce twose tw’akarere ka Gisagara ndetse n’abaturage bamaze kuyisobanukirwa ku buryo benshi muri bo banabona ko kuyitabira ari ingirakamaro bitewe n’ibyo bamaze kungukiramo.
Mu murenge wa Kibirizi ubwo Minisitiri w’Umutekano, Bwana MUSSA Fazil HARELIMANA yahafunguraga ku mugaragaro umurenge Sacco mu kwezi k’ugushyingo umwaka wa 2012, abaturage bari bakiri bake mu bwitabire ariko bahabwa ibisobanuro bihagije, maze nyuma y’iki gikorwa barushaho kwitabira Umurenge Sacco.
Uyu munsi abaturage bo mu murenge wa Kibirizi baravuga ko kuba muri Sacco ntako bisa kuko abenshi bamaze kubona inyungu yabyo.
Mukamazimpaka, aratangaza ko ubu amaze gushyikira inguzanyo none akaba agiye gutangira igikorwa gito atashatse guhita ashyira ahagaragara ariko yizeye neza ko kizamubyarira inyungu. ati «Ku bw’iyi nguzanyo ndibaza ko ubuzima bwanjye bugiye guhinduka kuko ntabundi nari narigeze gushyikira amafaranga yagira icyo amarira ».
Si ukugurizwa gusa ariko abaturage bamaze kuboneramo akamaro k’umurenge Sacco kuko hari n’abo wafashije kumenya kwizigamira.
Munyampirwa we aravuga ko mbere amafaranga yabonaga yayabikaga ku musego we maze bigatuma atibuza kuwegura buri munsi ngo akuremo ayo kugura agacupa.
Ibyo rero bikaba byari mu bituma nawe adatera imbere kuko ntacyo yajyaga azigama ariko ngo kuva aho agiriye mu murenge Sacco nta gihangayika kuko aziko afite umugabane ushobora ku murengera igihe ahuye n’ikibazo runaka mu rugo kandi mbere warasangaga yabungije imitima imbere y’ikibazo kimutunguye kubera kutazigama.


text:
Musomyi wacu, nk’uko bisanzwe; uyu munsi twifuje kukugezaho ubuhamya bw’uyu muntu wakiriye agakiza nyuma y’uko yize karate,akanihindura umusazi agamije guhemuka no gukora ibara. Ubu buhamya ugiye gusoma tukaba twabwanditse nta na kimwe duhinduyeho usibye ahantu hatari henshi twakosoye tugamije kugira ngo ubashe kubusoma nta ngorane uhuye nazo.
Mw’ibaruwa yatwandikiye, yaravuze ati: “Nitwa KWIZERA Marie Claire, navukiye mu cyahoze ari Komini Gafunzo (ubu ni Akarere ka Nyamasheke). Navutse ndi ikinyendaro, data apfa muri Jenoside yakorewe Abatutsi yishwe n’umugabo wari warinjiye mama. Data yapfuye nkiri muto, kuko nari mfite imyaka 8 gusa. Wa mugabo wa mama yaje guhunga ajya muri Congo, ahungana n’abandi bana be ariko jyewe ndasigara njya kwa masenge. Intambara yo kwibohora irangiye, mama yarahungutse ansaba kugaruka mu rugo, ariko masenge akambuza. Ariko kuko nakundaga mama, navuye kwa masenge njya mu rugo. Najyaga mara igihe naranze kurya iyo nibukaga uburyo umugabo wa mama yishe data.
Yize karate kugirango azice umugabo wa nyina.
Igihe cyarageze wa mugabo winjiye mama aratahuka, ansanga mu rugo. Hashize igihe gito, nabonye atangiye kujya andeba nabi cyane, nakwibuka n’ibyo yankoreye bigatuma numva nanjye namuhemukira. Mu gihe cy’inkiko gacaca, baramufunze ariko mama antegeka kujya kumufunguza ngo ni we uhahira urugo. Yambwiraga ko nzavuga ko atari we wishe data, ngo nzavuge ko ntazi uwamwishe. Nagiye kumushinjura, bituma imiryango y’iwacu inyanga ndetse na masenge aranca.
Amaze gufungurwa, yatangiye kuntoteza ashaka no kunyica, ni bwo rero nigiriye inama yo kumuhunga nkajya kwiyandikisha mu gisirikare kugira ngo wenda nzamurase. Ariko kuko nari nkiri muto, ntibyampiriye. Bamaze kumpakanira, nigiriye inama yo kujya kwiga karate ngo nzamwicishe amakofi. Naragiye niga karate neza, ku buryo nanamenyekanye cyane kuko twigishwaga n’umwarimu w’umuhnanga. Byaribigiye kugera n’aho igihugu kinjyana hanze gukomerezayo amashuri kuko narimfite ubuhanga bwinshi cyane. Natangiye kujya nkubita abantu bamwe nari nzi bari incuti z’umugabo wa mama kuko we ntabashaga kumubona (bari barongeye kumufunga).
Claire yigize umusazi anakora ibishoboka kugirango bamufunge azabone uko yihimura.
Nashatse kwifungisha kugira ngo musange mu munyururu njye mukubitiramo, ariko bakamfungura. Nyuma nigira inama yo kuzajya kwa muganga kwaka ikarita y’abasazi, kugira ngo njye nkubita abantu bamfunge. Muganga yarangoye, mushyiraho iterabwoba birangira ayinyandikiye. Ubwo rero ni bwo natangiye gukubita abantu, bamfunga bakongera bakamfungura.
Yakubise umukozi w’Imana amuziza ko yari amuzaniye ubutumwa bwiza.
Aho ni ho Imana yantumyeho umukozi wayo, ansanga ahantu nakundaga kwitoreza mu ishyamba arambwira ati: “Imana ikuntumyeho ngo nusubira hanze gukomeza amashuri ya karate uzapfa”.arakomeza arambwira ati”icyakubera cyiza ni uko wareka inzika yawe.” Sinari menyereye imvugo y’Imana, ni cyo cyatumye musaba kunyegera ngo tuganire. Amaze kunyegera, nafashe inkoni yari indi hafi ndayimukubita. Kuva ubwo, aho twahuriraga yarakeberezaga.
Uburyo yakiriye agakiza.
Nyuma Imana yaranyisangiye ndi mu nzira, ngiye kubona mbona umurabyo n’inkota nini cyane, mbona n’abantu bambaye ibyera barimo bacanga karate, barambwira bati: “N’ubwo wakwiga ukazenguruka isi ukaba n’uwa mbere ku isi ntabwo waturusha kurwana, kandi ntiwatunanira. Icyo usabwa ni ugukizwa ukareka inzika iri mu mutima wawe, kuko Imana ishaka kugukoresha.”
Nahise nikubita hasi, mara nk’isaha ndyamye. Mbyutse, numvise navunaguritse cyane. Naratashye, ariko ntaha nafashe icyemezo cyo guhinduka. Bwakeye njya gukizwa, ariko ngeze mu rusengero Abakristo bose ubwoba burabataha. Nageraga mu cyumba cy’amasengesho, nabonamo umuntu washyikiranaga na wa mugabo wa mama nkamusohora nkamukubitira hanze.
Gukizwa byarangoye, ariko nyuma biraza, baransengera nakira Yesu Kristo nk’Umwami n’Umukiza. Imana ishimwe ko yankijije inzika!” Nshuti wowe umaze gusoma ubu buhamya,twizere ko hari icyo bukumariye ! Yesu aduhane umugisha !


text:
Ijambo ukwiye gutsindisha satani n’abadayimoni mu bibazo!
Ariko naho itadukiza, nyagasani umenye ko tutari bukorere imana yawe, habe no kuramya icyo gishushanyo cy’izahabu wakoze.’’ Daniyeli 3:18
Umwami Nebukadinezari yakoze igishushanyo ategeka ko abantu bose bagisenga. Uyu mugabo yasabye ko abantu bose nibumva ibyuma bivuga birimo imyirongi, inanga, isambuka, amabubura, amakondera n’ibindi byuma byose bivuga, umuntu wese yubarara hasi akaramya igishushanyo yari yakoze.
Kubera ko Saduraka, Meshake na Abedenego bubahaga Imana yo mu ijuru bari banze kukiramya kuva mbere, byarakaje umwami, ariko abaha andi mahirwe yo kwisubiraho batakwemera bakajugunywa mu itanura ry’umuriro.
Amagambo twasomye haruguru rero ni igisubizo bahaye umwami amaze kubabaza niba hari imana yabasha kubakiza amaboko ye. Mu magambo yeruye bamusubije ko Imana yabo bayifitiye icyizere, icya kabiri ko yabasha kubakiza kuko ibifitiye ubushobozi, bagerekaho ijambo rikomeye ari ryo twasomye, ko naho itabakiza batari bupfukamire icyo gishushanyo Nebukadinezari yakoze. Daniyeli 3:13-18
Aba basore bagaragaje icyizere bafitiye Imana, ariko kuko bazi neza ko isaha yayo idahwanye n’iy’abantu banga kuza gukorwa n’isoni ko Imana ishobora kutazira igihe wari uyitegereje, ariko ukwiye kubwira satani ko atari uko yabinaniwe.
Ntukemere akubwira ngo Imana yawe yananiwe kugukura mu kibazo, uzamubwire ko ibishoboye ariko ko naho itabikora bitatuma uyihemukira, kuko amateka mufitanye aguha icyizere. Imana ishimwe.
Dukwiye kuyibera abizerwa kugeza ku gupfa naho yaba itabikoze uko tubyifuza, ariko burya irabishoboye.
Iyo bitagenze gutya satani akubwira ko Imana yawe yakuretse, yakwibagiwe, idashoboye, yita ku bandi gusa. Ujye umusubiza ngo Imana yanjye ibasha kunkiza, ariko naho itabikora sinshobora kuyihemukira.
Byarangiye bahamye ku cyemezo cyabo bafashe, umwami azabiranywa n’uburakari ategeka ko bajugunywa mu itanura ry’umuriro, ariko Imana ibana nabo. Umwami ngo yagiye kureba mu itanura agira iyerekwa abonamo uwa kane kandi ahishurirwa ko asa n’Umwana w’Imana. Daniyeli 3:25
Umubwire uti Imana nsenga ibasha kumpa akazi, gutegura imitego ya satani, kugukiza uburwayi, kukubohora mu ngoyi za satani, kuguha amafaranga, gusohoza inzozi zawe, gusubiza ibyifuzo byanjye byose uko biri, ariko wongereho ijambo rivuga ngo ariko ndakumenyesha wowe satani n’abadayimoni ko naho itabikora, nzakomeza nyiringire ngeze ku gupfa.
Ujye umubwira ngo aho kugwa mu maboko yawe nagwa mu maboko y’Imana.


text:
Guverineri w’intara y’amajyepfo Madame Mureshyankwano Marie Rose, aratangaza ko mu rwego rwo kubaka umujyi wa Huye nk’umwe mu mijyi 6 yunganira uwa Kigali, bazakomeza kuganiriza abafite inzu bakabereka akamaro ko kubaka inzu zijyanye n’igishushanyo mbonera cy’ uyu mujyi wa Huye.
Ni nyuma y’ uko tariki ya 21 z’ ukwa 11 umwaka ushize, mu nama n’abafite inzu zishaje muri uyu mujyi, hemejwe ko zigomba gusenywa bagatangira kubaka izindi mu gihe cy’iminsi 30, kuri ubu inyubako nyinshi zikaba zaratangiye gusenywa ngo hubakwe inshya.
Tariki 21 11 umwaka ushize, ni bwo abafite inzu zishaje muri uyu mujyi, mu nama yari iyobowe na guverineri w’ intara y’ amajyepfo Madame Mureshyankwano Marie Rose, bemeranyijwe ko mu minsi 30, izi nzu zigomba kuba zasenywe ba nyirazo bagatangira kubaka izindi, naho abatazabishobora akarere kakazabaha ingurane.
Icyarabu ni kamwe mu gace k’ uyu mujyi amateka agaragaza ko inzu zubatsemo ari izo mu mwaka w’ 1928.
Hitimana Hussein uzwi cyane ku izina rya Medi, umwe mu bafite inzu aha mu Cyarabu, wanatangiye gusenya avuga ko bamaze imyaka hafi itandatu barasabwe kubaka ariko ntibabikore kuko mbere bibazaga ko inyubako zabo zazahomba, ariko ngo kuri ubu ubuyobozi bwabemereye ubufatanye ku buryo ngo bizeye ko nibubaka bazabona abakiriya.
Guverineri w’ intara y’ amajyepfo Mureshyankwano Marie Rose wasuye ibi bikorwa areba aho bigeze, avuga ko bazakomeza kuganiriza ba nyiri izi nzu ku buryo n’ abataratangira gusenya ngo bubake bizera ko bazabikora.
Ku ruhande rw’ abagenda muri uyu mujyi bavuga ko bishimiye kubona hari ibikorwa byo kuvugurura umujyi, ariko bakifuza ko inzu zakubakwa zazashyirwa ku biciro bidahanitse kugira ngo nabo bashobore kuhakorera ubucuruzi.
Kuri ubu mu mujyi rwagati nyuma y’ uko iki cyemezo cyo gusenya mu minsi 30 gifashwe n’ inzu zari zigikora ku ruharwe rwari rwarafunzwe nazo zarafunzwe. Mu bikari by’ izi nzu kandi n’ abakoreragamo cyangwa bari bacumbitsemo bimuwemo. Kuri ubu zimwe zatangiye gusenywa. Mu Cyarabu inzu zose z’ Abarabu zimaze gusenywa bakaba bateganya mu kiciro cya mbere kubaka inzu ziri hagati ya 15 na 16 harimo n’ umusigiti.
Yanditswe na Herve kasse


text:
Uwizeyimana Fride, umwe muri urwo rubyiruko, avuga ko ubusanzwe urubyiruko rwirirwaga ntacyo rukora bikarutera kujya mu ngeso mbi.
Agira ati “Ibi byatumaga benshi bishora mu busambanyi ugasanga batwaye inda zitateganyijwe ndetse abandi ugasanga barajya mu biyobyabwenge ariko ubu ntibizongera kubaho kuko tuzajya tuza muri iki kigo maze tubashe kuhingira byinshi.”
Mugenzi we Byusa Pierre avuga ko urubyiruko rubona aho ruba ruhuguye rugasangira impano zitandukanye.
Ati “Ubundi ababishobonye twajyaga i Nyamata ku kigo cy’urubyiruko ariko kubera ko ari kure wasangaga benshi batajyayo kubera ko iki kigo kitwegerejwe bigiye kudufasha kuko twasanze hakorerwa ibintu byinshi bizadufasha.”
Thomas Kanyandekwe, ushinzwe Imiyoborere mu Karere ka Bugesera, avuga ko iki kigo kizabafasha kugira urubyiruko rubereye u Rwanda.
Ati «Ubumenyi bazakura aha buzunganira uburere abana bahabwa n’ababyeyi maze bitume bakura bafite indangagaciro, birinda ubwomanzi n’ibyatuma batazavamo abayobozi b’ejo ».
Kanyandekwe yizeza urubyiruko rwo mu yindi mirenge ko bazagenda begerezwa n’ibindi bigo, ariko kandi akanashishikariza n’abandi bavuka muri aka karere kugira uruhare mu gushinga ibigo nk’ibi.
Serge Gasore wahoze ari umukinnyi usigana ku magare uvuka mu Murenge wa Ntarama washinze iki kigo, avuga ko yabikoreye ko yabonaga hari abana benshi bavuka mu miryango ikennye bahuraga n’ibibazo byo kurwara kubera ko ababyeyi batabitayeho.
Ngo ni yo mpamvu iki kigo kizajya gifasha abana kuva ku nshuke, aho ababyeyi bazajya babajyana mu gitondo bakirirwayo batabwaho nta kiguzi.
Ni ikigo kigizwe n’amazu arindwi arimo n’ivuriro riciriritse (poste de sante) izafasha abaturage muri rusange ariko igapima by’umwahiriko urubyiruko Sida, Inzu mberabyombi inafite isomero.
Muri yo nzu mberabyombi, ngo urubyiruko ruzajya ruhidagadurira ruhigishirizwe n’amasomo atandukanye arimo indimi, kubyina kinyarwanda, kwivuga no gusiga ndetse n’amasomo yo kwihangira imirimo.


text:
Uyu munsi ngeze ku gice cya cya 4 cy’inyigisho natangiye hejuru y’umwuka were. Ndayikomeza mvuga ku mumaro w’Umwuka Wera mu mibereho yacu.
Mbere y’uko mvuga imwe mu mirimo Umwuka ashinzwe, reka mvuge ko kwitwa umukristo utagira Umwuka byagereranywa no gushyira umuntu mu bakinyi b’ikipe y’umupira w’amaguru kandi adafite amaguru. Ibikorerwa byose mu ikipe biramusiga, muri make ntabyo ashoboye.
Ni nako bimeze ku Mwuka mu mibereho y’umukristo.
Umwuka akora ibintu byinshi mu buzima bw’Umukristo:
1) Yemeza umuntu icyaha (Yoh 16:8). Imwe mu nshigano Umwuka agira n’ukwemeza umuntu icyaha. Yemeza icyaha bwa mbere umuntu akizwa. Umuntu wanze gukizwa, yananiye Mwuka Wera. Mwuka Wera yihanisha abantu mu mibereho yose ya gikristo. N’ubwira umuntu amakosa yakoze (nyayo) akayahakana, akaburana, akaguhunga, agakuraho telephone, aka ku bloka (verbe bloquer) kuri telephone, agakinga urupango iwe uje kumureba ngo muvugane, uzamenye ko imibanire ye na Mwuka Wera ifite ikibazo. Abantu babayeho mu cyaha gihoraho (urugero: uburozi, ubujura, ubusambanyi butagira icyo bwikanga nko kwinjira umugore cg umugabo w’abandi, etc.) babayeho nta Mwuka Wera. Bagira amahoro mu cyaha, bakigumamo batuje.
2) N’umufasha/Umuhoza (Yoh 14:26). Umukristo utagira Umwuka ameze nk’uruhinja rw’impfubyi. Kimwe n’uko umwana muto agomba kwitabwaho n’ababyeyi cyangwa abamurera, umukristo akeneye gufashwa mu mibereho ye. Mwuka wera arera umukristo, aramuhumuriza iyo yikanze, aramukomeza iyo ahungabanye cg akomeretse.
3) Arayobora (Yoh 16:13). Iyo umuntu yakiriye Umwuka Wera, aba ahawe icyapa kivuga ngo "Sinigenga". Ameze nk’umugore washatswe. Ntiyongera kubaho nk’umukobwa. Ntakora gusa ibyo ashatse.
4) Arigisha ndetse akibutsa (coaching) (Yoh 14:26). Iyo umuntu yakiriye Umwuka aba yiyandikishije mu ishuri. Iyo mubana aragusiga. Utangazwa n’ibintu azi mu mwuka. Mukirizwa rimwe ariko ntimumenye bimwe, ntimukore bimwe! Iyo utamufite uragwingira mu bukristo! Wuzuza imyaka izira ubumenyi n’imirimo!
5) Aradusengera (Rom 8:26). Niwe mwingizi w’abakristo n’Itorero. Ameze nka Avocat, yumva amakosa yose twakoze, akatugororera, akabwira Imana ibyo twakagombye kuvuga.
Gira icyo utekereza none. Irebere muri izi ngingo.
Umunsi mwiza.
Rev. Fidèle Masengo, Foursquare Church


text:
“Nshobozwa byose na Kristo umpa imbaraga.” Abafilipi 4:13
Mu buzima bwacu Imana yashimye kutunyuza mu buzima buvanzemo ibinezeza n’ibibabaza umuntu. Ibi byose uko umuntu agenda abinyuramo nabyo bimusimburaniraho niko bigenda bimugaragaza uko ari n’urugero agezeho. Gusa iyo umuntu ari kumwe n’Imana imufasha gusohoka muri buri cyiciro cy’ubwo buzima. Ni nako Pawulo yabivuze ashimangira ko ashobozwa byose na Kristo umuha imbaraga.
Pawulo kubwe yavugaga ukuntu yigishijwe uburyo bwo kwihanganira byose, ari uguhaga, ari ugusonza, ari ukugira ibisaga cyangwa gukena.
Ibi natwe nibyo tubamo mu buzima bwose iyo twiyemeje gukurikira Umwami Yesu. Ariko Pawuko yasoreje ahantu heza cyane avuga ko ibi byose atabyishoboje cyangwa ngo abikore kubera ko arusha abandi bose gukomera ahubwo yasobanuye neza ko yashobojwe byose na Kristo wa muhaye imbaraga zo kubibamo.
Mu isi tumeze nk’abagenda dukora ibizami bitewe n’ubuzima tunyuramo kandi tugasabwa kubitsinda kugira ngo tugaragare neza imbere y’Imana twaratsinze. Nk’uko iyo umuntu yiga agenda akora ibizami bikamwimura no mu gakiza bijya gusa.
Hari inzego tugenda tunyuramo zimeze nk’ibizami kandi bikagenda bigaragaza urwego tugezemo n’uburyo Imana igenda yaguka mu mitima yacu. Uku niko umuntu agenda amenya aho kamere y’Imana igeze iganza iye.
Hari aho bigera ukumva ntukiri uwawe ngo wigenge ahubwo byose ukabyegurira Kristo akaba ari we ugenga ubuzima bwawe bwose. Ibi byose rero ntiwabyishoboza keretse guha Yesu ikaze akaza akagushoboza kurenga buri cyiciro cyose cy’ubuzima.
Kugenda utsinda nibyo bizemeza ko witwara neza mu rugendo rugana mu ijuru. Uko umuntu agenda yegukana intsinzi muri ibyo byose niko agenda agira icyizere ko n’ibizakurikira azabitsinda.
Nta kindi cyabishoboza umuntu wese keretse kwemera kuyoborwa n’Imana kandi tukegurira Kristo ubuzima bwacu bwose nawe azajya adushoboza kunesha ibyo duhura nabyo.


text:
Akarere ka Nyamagabe kari mu gice cyahoze ari Gikongoro, kakundaga kurangwamo amapfa yatumaga bamwe bateza ndetse aka gace kakarangwamo inzara, ariko aho gahunda ya Nkunganire itangiriye, abaturage bakabona imbuto z’indobanure, ifumbire n’ishwagara, umusaruro wariyongere babona ibyo barya basagurira n’amasoko.
Mukantwari Jacqueline utuye mu Kagari ka Byimana, Umurenge wa Buruhukiro, atangaza ko ubutaka bwashariraga ntihagire ugira icyo asarura.
Yagize ati “Hari ubutaka bwashariraga, butera ariko aho bazaniye Nkunganire, turahinga tukeza tugasagurira n’amasoko, batuzaniye n’amashwagara noneho bwa busharire buba mu butaka bwacu buvamo.”
Uwamahoro Marie Jeanne na we utuye mu Murenge wa Buruhukiro, atangaza ko iyi gahunda yabafashije kandi bishimira ko amafumbire bayashyize ku giciro cyo hasi.
Yagize ati “Iyi gahunda narayitabiriye tubona baduhera ku giciro cyiza, DAP (ubwoko bw’ifumbire) ni 470Frw, mbere yabaga ari 500Frw. Ubu turahinga tukeza kandi mbere ubutaka bwarashariraga, ubu turarya nta kibazo.”
Nubwo iyi gahunda yafashije abaturage ariko bagize impugenge z’uko hari ubwo yatindaga kubageraho bikagira ingaruka ku musaruro.
Umunyamabanga nshingwabikorwa w’umurenge wa Buruhukiro, Paul Manirarora, avuga nubwo yajyaga itinda, ngo ubu isigaye ibonekera igihe.
Yagize ati “Nubwo Leta iba yashyizemo inkunga, hari abantu baba bayiranguye, bakaba ari bo bayigeza ku baturage. Hari igihe byajyaga bitinda ariko ubu nkekako bitagitinda, ubu iza kare abashaka kugura bariyandikisha muri gahunda ya ‘Twigire Muhinzi’.”
Uhagarariye Ikigo cy’igihugu gishinzwe ubuhinzi (RAB) mu Ntara y’Amajyepfo, Ngenzi Parfait, yemeza ko gahunda ya Nkunganire yatindaga, ariko ko mu bihembwe bishize yabonekeye igihe, kandi ko mu rwego rwo kwirinda ko yazongera gutinda, hafashwe ingamba zo kwegurira isoko ryayo Inkeragutabara.
Ikigo RAB kikaba kivuga ko iyi gahunda yatumye umusaruro ukomoka ku buhinzi muri rusange mu gihugu wariyongereyeho 4%.


text:
Mu kigisho yagejeje ku bizihizaga Noheli, Pasiteri Rick Warren ukuriye itorero rya Saddleback, yashimangiye ko impamvu yazanye Yesu ku isi ari ugushaka no gukiza icyari cyazimiye.
Nk’uko tubikesha christianpost.com, avuga ko kuzimira bisobanuye gutandukana n’Imana. Yavuze kandi ko iyo umuntu azimiye atakaza ibintu bitanu: icyerekezo cy’ubuzima, kurindwa n’Imana, umumaro, umunezero ndetse n’Ijuru. Gusa igishimishije, ngo n’ubwo umuntu yazimira ate, ntatakaza agaciro Imana imuha.
Warren yasobanuye ko agaciro k’ikintu kagaragara iyo gitakaye. “Imana ikora buri kintu cyose kugira ngo igikize.” Yatanze ingero z’imigani: uw’intama yazimiye (Luka 15:1-7), uw’igice cy’ifeza cyabuze (Luka 15:8-10), uw’umwana w’ikirara asanganirwa na se (Luke 15:11-31). Kuri iyi migani itatu ni ho yashingiye agaragaza ko Imana ikora ibishoboka byose ngo ikize umuntu wazimiye.
Yibukije umurongo wa 3:16: “Kuko Imana yakunze abari mu isi cyane, byatumye itanga Umwana wayo w’ikinege kugira ngo umwizera wese atarimbuka, ahubwo ahabwe ubugingo buhoraho.”
Yavuze ko ikintu kimwe iriya migani uko ari itatu ihuriyeho; ari ibirori. Ari naho yashimangiriye ko Noheli nayo ari iyo kwishimirwa, kuko yerekana ukuntu Imana ishaka kwiyunga n’umuntu.
Yesu ni we mwungeri, waje gukiza abantu. Umuntu ubwe ntashobora kwikiza, akeneye umukiza. Yongeyeho ati, “Hari ibibazo bidakemuka n’ubwo twagerageje, keretse gusa ari uko twizeye Imana.”
Nk’uko umugore yabonye igice cy’ifeza yari yatakaje, ni ko na na Yesu agarurira umuntu ibyo yari yarabuze. Aha harimo kongera kugira ubumuntu n’umunezero. Kandi nk’uko umubyeyi yahobeye umwana we agarutse mu rugo, ni nako Imana yiyunga nawe.
Yifashishije Bibiliya, Warren yavuze yagize ati “Twese twayobye nk’intama zizimiye, twese twabaye intatane,” Yesaya 53:6. Ariko ashimangira ko ku munsi wa Noheli, abakristu bakwiye kujya bazirikana cyane icyazanye Yesu mu isi. Aho yasomye muri Luka 19:10, “Kandi Umwana w’umuntu yazanywe no gushaka no gukiza icyari cyazimiye.”


text:
KWICWA N'UMUSHYUKWE
Kwicwa n'umushyukwe si ugushyukwa bisanzwe. Gushyukwa ukakwica ni ukwifuza umugore cyangwa umukobwa cyane ku buryo usohora ariko amasohoro ntasohoke ahubwo agafatirwa mu dutsi ajya anyuramo kubera ko nta mbaraga zabonetse zo gusohora burundu. Ibi bituma umugabo yumva arimo kuribwa n'amabya bikamubabaza.
UMUTI
Jya wirinda kwishira muri position zatuma ushyukwa birengeje uzi ko nta buryo bwo gusohora ufite.
Ushobora kwikinisha.
UMUTI
Jya wirinda kwishira muri position zatuma ushyukwa birengeje uzi ko nta buryo bwo gusohora ufite.
Ushobora kwikinisha.
No comments:
Subscribe to: Post Comments (Atom)


text:
Umuntu wahohotewe aba akeneye ubufasha ku nzego zitandukanye yaba urwego rw’umutekano, kwa muganga, abanyamategeko ndetse n’imishinga itandukanye. Muri iyi nkuru turibanda ku buryo yafashwa mu muryango. Dore rero mu byo wakora bikamufasha :
- Gutega amatwi uwahohotewe ;
- Kumvisha umugore wahohotewe ko amakosa atari aye, ugaha agaciro ibyo akubwiye, ukumva ishingiro z’isoni ze, uburakari, ubwoba no kubura amahoro bye ;
- Mwumvishe ko mwifatikanyije mu kababaro unamuhe ubujyanama ;
- Mubikire ibanga ;
- Muhe ubufasha mu by’amategeko harimo no kumushakira ubwunganizi mu nkiko
- Mufashe kumenya imishinga ibyara inyungu mu rwego rwo kumusubiza mu buzima busanzwe niba akeneye uburyo bwo kubaho ;
- Kuyobora no gukurikiranira hafi uwahohotewe ntahabwe akato.


text:
Iryo torero rifite insanganyamatsiko igira iti ‘ Dukoreshe amahirwe ahari twihangira imirimo", ryatangijwe kuri uyu wa Mbere tariki ya 5 Nzeri 2016.
Mbere yo kuva kuri stade Amahoro aho bahuriye berekeza aho bazatorezwa, Umunyamabanga Uhoraho muri Minisiteri y’Uburezi, Dr Ntivuguruzwa Célestin, yabahaye impanuro yo kuzakurikirana inyigisho bazahabwa bakazigeza ku bandi ibihumbi 100 bahagarariye biga mu mashuri makuru na za kaminuza byo mu Rwanda.
Yagize ati “ Mwararambagijwe ngo tubatume ku bandi. Iyo rero umuntu agiye gushaka umuntu aha ubutumwa aritonda akamurambagiza akamutoza, yamara kubona yiteguye noneho akamutuma. Iki cyumweru tugiye kumarana ni icyo kigamije,ngo tubatoze dushaka kubatuma kuri bagenzi banyu kuko iki gihugu cyiyemeje kugera ku mpinduka ifatika ijyana Abanyarwanda heza yubakira ku mbaraga z’igihugu kandi imbaraga z’igihugu ni mwebwe urubyiruko.”
Yabasabye kandi kurangwa n’imyitwarire myiza, u Rwanda rukomeje gushingiraho rwiyubaka nk’igihugu ndetse no kurangwa n’ubwitonzi bwo gukurikira impanuro z’abatoza babo bazabaha ubumenyi bazashyira bagenzi babo basaga ibihumbi 100 biga mu mashuri makuru na za kaminuza mu Rwanda, bahagarariye.
Muri iryo torero kandi bazahabwa ubumenyi buzabafasha kwihangira imirimo biciye mu gufata ubumenyi bavanye mu ishuri bakongeraho ubwo bazaherwa mu itorero bukabafasha kwiteza imbere.
Iki cyiciro cya gatatu cyabanjirijwe n’ibindi bibiri, harimo icya mbere cy’abanyeshuri 238 bahagarariye abandi cyatorejwe i Nkumba mu matariki ya 17-30 Kanama 2014.
Icya kabiri cyari kigizwe n’abanyeshuri 400 na bo batorejwe i Nkumba muri Nzeri 2015.
Iri torero ry’uyu mwaka ryo riri kubera muri Koleji y’uburezi (UR-CE) i Remera no muri IPRC Kigali. Biteganyijwe ko rizasozwa tariki ya 11 Nzeri 2016.


text:
Igiterane kizabera mu gihugu cy’ Ubuhinde
Ncuti muvandimwe dusangiye inzira ijya mu ijuru, ndakuramukije. Amahoro y’ Imana abane namwe.
Nk’uko ubizi, intego yacu ni ukugeza ubutumwa bwiza ku bantu bose. N’ubu rero ntiyahindutse, turacyakomeje kwamamaza ubutumwa bwiza mu mahanga yose (Matayo 28:18-20).
Nkuko rero usanzwe udufasha mu murimo w’ Imana dukora wo kuzana abantu kuri Yesu, nkwandikiye nifuza kukumenyesha ko agakiza.org tuzakorera igiterane mu Buhinde kubufatanye na Trichy African Fellowship taliki ya 26-28/02/2016
Bukaba ari n’ uburyo bwiza bwo kugeza ubutumwa bwiza kubatarabwumva na rimwe.
Igiterane cyose kizatwara 1900000 rwf (2500$).
Kubwo iyo mpamvu twifuza kubasaba inkunga yo gutegura iki giterane nk’umufatanyabikorwa wacu tumaranye igihe kandi no gukomeza gushyigikira websitewww.agakiza.org
Abifuza gushyigikira iki gikorwa babitumenyesha kuri:
Telephone: +250788422984
+250788498910
Email: hadesire@yahoo.fr


text:
wa munyamakuru uvuze nabi,ubwo uwakubaza uburyo Monseigneur yirengajije inshingano wabisobanura uziko wagirango ntiwize buriya ikintu yavuze utazi cyangwa kitabaho ni ikihe.wowe na Monseigneur urumva ariwowe usobanukiwe society kumurusha ahubwo niwowe utazi inshingano zawe kuko nziko umunyamakuru bamwita umutaramakuru ,wakagombye kumenya society uko ihagaze ntuvuge amagambo nkayo ku mushumba nkuriya .sha usebeje itangazamakuru.umenye ko leta na kiliziya bifatanya.sha abana bubu nta kinyabupfura mugira .utinyuke wandike uwo mutwe winkuru.sha watandukiriye.ariko uzi kuba monseigneur urwego uba uriho kugeza ubwo ujijwa koko wowe wize bachelor degree . sha Mushumba we iyi nkuru nta kigenda.
Viateur - 19/12/2016 saa 14:43


text:
Mungire inama; twakundanye n’umusore twari tumaranye umwaka umwe, none agiye kujya kwiga ahanze, none ari kumbwira ngo dukore imibonano mpuzabitsina kugira ngo mugaragarize ko ndi uwe kandi azagaruka asanga nkiri uwe.
Uyu musore dutangira gukundana twari twarasezeranye ko tuzakora imibonano mpuzabitsina igihe cy’ubukwe kigeze, arabyemere, mu minsi ishize nibwo yaje kumbwira ko ababyeyi be bifuje ko azajya kwiga hanze kandi bikaba bitashoboka ko tujyana n’ubwo ankunda.
Ibi byaje gutuma ansaba ko twakorana imibonano mpuzabitsina kugira ngo mwizeze ko azagaruka asanga nkiri uwe.
Umukunzi wanjye arifuza ko dukorana imibonano mpuzabitsina
Nanjye nkomeje kwibaza niba nahagera atazibonera undi jye akandeka cyane ko nabyo bishoboka.
Nkibaza nti” ese yazagerayo akibonera undi naramaze no gutakaza ubusugi bwanjye ngirira urukundo ariko bikanga bikaba iby’ubusaubwo sinaba mpombye.
Mu gihe gito twari tumaranye yanyeretse urukundo ntari narigeze mbona, bimpamiriza ko ankunda kuko mu basore bose twakundanye niwe nabonye ko ankunda by’ukuri.
None nabuze uko mbigenza. Nemere tuyikore azakomeza kunkunda ? cyangwa byange?
Mungire inama.


text:
Umvira ibibwirwa umurinzi wishakire amahoro.
Maze ijambo ry’Uwiteka rinzaho riti “Mwana w’umuntu, uvugane n’ab’ubwoko bwawe ubabwire uti : “ ninteza igihugu inkota, abantu bo mu gihugu bakishakamo umuntu ngo bamugire umurinzi, nabona inkota ije iteye igihugu, akavuza impanda ngo aburire abantu, maze uzumva ijwi ry’impanda wese ntiyite ku mbuzi, inkota yaza ikamurimbura, amaraso ye abe ariwe azabazwa. …..Nuko rero mwana w’umuntu nagushyiriyeho kuba umurinzi w’umuryango wa Isirayeli, n’uko wumve ijambo riva mu kanwa kanjye ubanyihanangiriza (Ezekiyeli 33:1-8).
Bibiliya itwereka Abahanuzi bagiye bagaragara mu bihe bitandukanye, batambutsa ubutumwa bw’Imana bukagera ku bantu bayo, bumwe muri bwo bwazaga buburira abantu ko nibatihana Imana itazabyihanganira, ubundi bukababwirako Imana yishimiye imigenzereze yabo myiza bityo ikaba itazabura kubagororera, cyangwa se bukaza butanga ihumure kubihebye n’ibindi..gusa muri byose usanga nta nahamwe Imana yigeze ibeshya ngo ibyo yababwiye ye kubisohoza, kabone n’aho yivuguruzaga kubihano runaka yateganyaga, nabwo yarabivugaga ngo” kuko wagenje utya nanjye mbigenje uku” ngo hato abantu batava aho hahinyura kwera kw’Imana .
Aha rero Umuhanuzi Ezekiyeli atumwe kuburira no kwibutsa abantu bahawe umurimo w’uburinzi cyangwa se kubera maso abandi, ngo bibuke inshingano zabo, bamenye impamvu bahawe kubona no kumenya ibitaramenywa na benshi maze ngo be guceceka ahubwo barangurure cyanee bashize amanga, kugirango uburirwa nawe atazatungurwa n’ibihe bikomeye bikamwituraho, ahubwo yumve maze yumvire ahindukire abashe kubabarirwa.
Ntago byoroheye umurinzi kuko umunyabyaha abinezerewemo ariko ni ngombwa, umunyabyaha yishimiye mu byaha,afite igitwenge cy’akanya gato, ariko giherekejwe n’amarira !! Murinzi ukwiye gutesha kuko Uwiteka arababaye gusa arirahiye ati: “sinezezwa no gupfa k’umunyabwaha, ahubwo nezezwa n’uko umunyabyaha ahindukira akava mu nzira ze maze akabaho (Ezekiyeli 33:11).
Yewe munyabyaha we, ko ubwirwa se ntiwumve, Ese aho uribuka iby’I sodomu n’I Gomora?? Umuriro watwitse uvuye ku w’Uwiteka utsemba imidugudu yose yo muri icyo kibaya n’abagituyemo bose n’ibyameze kubutaka bazize ibyaha no kutumvira umuburo wayo ?( Itangiriro 21: 24-25), Ikiza kuri wowe ni uko wakura inama nziza kub’I Neneve, batumweho Yona ko hasigaye iminsi mirongo ine gusa hakarimbuka, maze I Neneve bemera Imana barihana barahindukira, bituma Imana ibababarira ikuraho ibyago yari yabageneye ntiyabibateza ( Yona 3:1-10), ntibikwiye ko winangira umutima, ngo utsimbare ku gukiranirwa kwawe, ahubwo fata icyemezo ugarukire Imana y’inyembabazi nayo izakugirira ibambe, izategeka umugisha kuba kuri wowe, itange amahoro mu mudugudu wawe, Maze ababisha bari baguhagurukiye banesherezwe imbere yawe (Gutegeka 28:28:1-14).
Ernest RUTAGUNGIRA


text:
Icyubahisha Imana n’uko ikinga ibintu, ariko abami bo, bubahishwa no kubigenzura
Imigani 24: 2 “Icyubahisha Imana n’uko ikinga ibintu, ariko abami bo, bubahishwa no kubigenzura.”
Imana yacu niyo kwubahwa, twarabyigishijwe ariko nayo ubwayo irabyigaragariza mu gukinga ibintu . Aho itandukanira n’abami, bo bubahishwa no kugenzura ibyo yakinze. Abajya mu kirere gukorerayo ubushakashatsi, barubahwa bati barakomeye bagiye ku kwezi, ibitabo bikandikwa, ariko urwo rugendo ruba rutewe nuko hariho ibyo Imana yakinze umuntu ntabisobanukirwe neza, bikaba ngombwa ko habaho ingendo nk’izo zo kujya gukora ubushakashatsi no gushakisha kumenya Ibyo Imana yakingiraniye iyo. Nabwo, bakavayo batabimenye byose.Urugero: Mubantu bose bajya mu kirere, nta wari yatuzanira hano kw’isi agace k’igicu ngo byibuze tujye tujya kukareba muri musée ( museum) runaka.
Nubwo bubahwa, ariko hariho Iyicyubahiro niyo yicaye kuri ya ntebe, irakinga ntihagire ukingura, yakingura ntihagire ukinga.
Umugabo witwa Yobu yaramukingiranye, habura numwe wo kumutabara, haza abagenzuzi bitwa ba Elifazi na ba Zofari bagenzuraga ibitari byo: bati Yobu azize ibyaha bashaka kumwihanisha(Yobu 11), Imana irakomeza irakinga, Yobu agera ubwo asigarana ibyiringiro byo kuzareba Imana gusa umubiri umaze kubora.Igihe Imana yabishakiye yaraje irakingura, Uwiteka ahira Yobu ubwa nyuma kuruta ubwa mbere ( Yobu 42:12) Icyubahiro kiba icyayo. Icyubahisha Imana n’uko ikinga.
Umugabo witwa Mose Imana yamuhaye mission yo kujya kuvana abisiraheri mu buretwa, imuha ibimenyetso by’ibitangaza azakorera imbere ya Farawo. Yagezeyo, arabikora, ikiganza cye kiba ibibembe ako kanya kirakira, inkoni ye ihinduka inzoka imira inkoni z’abakonikoni b’Umwami nazo zari zahindutse inzoka, ibitangaza biba ibitangaza, ariko mu kanya gato, Farawo afata icyemezo cyo kugwiza uburetwa bw’abisiraheri mu cyimbo cyo kubarekura ngo bagende. Yari yakinze; bagaya Mose na Aroni, Mose atakira Uwiteka(Kuva 5). Ubu dufite amateka meza Y’Imana yakuye abisiraheri muri Egiputa. Ariko Farawo, twibuka ko yakozwe n’isoni ingabo ze zigashirira mu Nyanja itukura.
Nagira ngo nkubwire wowe uri kubona bikinze, umenye ngo ni ukugira ngo Imana iziyubahishe nikingura.Ihanganire abagenzuzi bishakira icyubahiro bavuga ko ibyawe bari barabivuze mbere, ko bari bazi ko ariko bizakugendekera. Icyubahiro cyabo nta handi kigera usibye mu kugenzura ibyo Imana yakinze. Ubu , kuko yakinze, bafite ijambo, bareke babone icyo cyubahiro si ikindi, ni icyabagenzuzi, kigarukira aho. Ariko Iyakinze nikingura, icyubahiro kizaba icy’Imana gusa.
Komera kandi ushikame witegure kuzabona Imana ikingura, kandi izaguhira kuruta ubwa mbere. Senga uti: “Data mpa gutegereza kugeza igihe uzakingurira izina ryawe rikaba ari ryo rihabwa icyubahiro.Amen!”


text:
Bimwe mubiranga urugo rwiza, ni urukundo, kwihangana, kubabarira. Hari abavuga ko kubaka urugo atari umunezero ahubwo ari ukugirango umuntu atungane abe uwera. "We do not marry to be happy but to be holy".
Kubera ko kwihanganirana mu rugo kw’abubakanye bikenewe cyane, mbere yo gushaka ni uguhitamo umuntu ufite ibintu bike bizagusaba kumwihanganira. Hari bimwe umuntu yatangaho ingero, ariko bigenda bitandukana bitewe n’imyumvire ndetse n’imiterere ya buri muntu ariko muri rusange umuntu yakwirinda gushaka umukobwa/umuhungo ufite ibintu byinshi bibatandukanya atazihanganira.
Dore bimwe mu bintu bijya bitera ibibazo ubishoboye wakwirinda :
Gushaka umuntu ukurusha imyaka mwinshi: iyo akurusha imyaka myinshi ajyera mu za bukuru akaba umusaza cyangwa umukecuru wowe ukiri muto bikaba byabakururira ibibazo mu rugo.
Gushakana n’ufite abandi bana: Iyo mutabanje ngo mu byumvikaneho mbere, havuka ikibazo cyo gukunda no kurera uwo mwana kimwe n’abanyu ndetse rimwe ma rimwe uwo mwabyaranye ntimutandukana burundu bigatuma habaho guhemukira uwo mwashakanye
Gushaka uwaryamanye n’abandi benshi; nubwo bitoroshye kumenya ko umugabo waryamanye n’abandi ariko iyo yaryamanye n’abakobwa benshi akiri umusore hari igihe bigira ingaruka mu rugo. Ku bakobwa kubera ko bishobora kugaragaraku mubiri, hari abagabo babyitwaza bagahoza abagore babo ku nkeke, bakabafuhira by’ikirenga iyo bamenye ko baryamanaga n’abandi mbere yo gushaka.
Abashakana barushanya amashuri bikabije. Hari igihe bitera ubwimvikane buke bitewe nuko umwe ashobora kuba akunda ikintu kuko azi kugikoresha undi akaba atazi n’icyo kimaze. Urugero niba uwize akunda computer utarize biramubabaza
Abashakana badahuje ubwoko n’imico. Aha ubwoko tuvuze ni kubadahuje imico bitewe n’ibihugu ndetse n’ubwoko bw’uruhu nko ku bazungu, abirabura, abahinde, abashinwa n’abandi. Hari igihe bigira ingaruka ku bana nko mu gihe ushatse umwirabura kandi uri umuzungu umwana mubyaranye agera mu birabura ngo ni umzungu, yagera mu bazungu ngo ni umwirabura.
Ubwumvikane buke mu miryango mukomokamo: iyo imiryango muvukamo itumvikana bishobora kubatera ubwumvakane buke mu rugo rwanyu
Umwe ari umukene cyane undi nawe ari umukire cyane. Hari igihe haba ibibazo bishingiye ku butunzi bwo mu miryango. Agasuzuguro, ubwibone cyangwa se kubura agaciro kuko ntacyo winjiza mu muryango.
Kuba mu madini atandukanye : bishobora kubateza ubwumvikane bucye bwaho mushobora kujya gusengera .
Hari n’ibindi byinshi abagiye kurushinga bashobora kudahuza, umuntu atarondora aha ngo abirangize. Mu gihe waba wiyemeje kurushinga n’umukobwa cyangwa umuhungu mufite ibintu byinshi bibatandukanya ni byiza ko ubanza ukabimenya mukabiganiraho mbere yo gushakana ukanitegura kuzihngana bidasanzwe.
Ibintu bisaba kwihangana cyane mu rushako
Bimwe mubiranga urugo rwiza, ni urukundo, kwihangana, kubabarira. Hari abavuga ko kubaka urugo atari umunezero ahubwo ari ukugirango umuntu atungane abe uwera. "We do not marry to be happy but to be holy".
Labels: umuryango


text:
Oct 28, 2015 Bienvenu Ndacyayisenga Ayo Hanze 0
Ndibaza ko ushobora kuba utunguwe n’iyi baruwa nkwandikiye nyuma y’ibyabaye byose. Ariko ndakwinginze uyisome yose hadasigaye ijambo na rimwe, ndetse kandi uhe n’agaciro ibyo igusaba byose. Nka se ubyara w’umuhungu wishe umukase ijosi, hari ijambo ry’ingenzi ngufitiye nifuza kukubwira.
Ndakubabariye. N’umutima wanjye wose, ndakubabariye. Ndibaza ko bigoye kugira ngo ubyizere, ariko ndabikoze. Natekereje ibikomeye bigiye kugushyikira ku bw’uruhare wagize umuhungu wanjye nakundaga akabura ubuzima, nsubiza umutima impembero numva nkwiye kukubabarira, nkwijeje ko imbabazi nguhaye zivuye mu mutima w’urukundo ngufitiye. Ndizera ko unyizeye kandi ko uri bwakire imbabazi zanjye.
Ariko si ibi byonyine nagombaga kukubwira gusa. Ndifuza no kuguha impano. Ndifuza kuguha ikaze mu rugo iwanjye ukaza ukaba umwana mu rugo. Yewe…, umuhungu wanjye wapfuye ni we mwana wenyine nari mfite gusa. None, ndifuza gusangira nawe ubuzima ndetse nkazakuraga ibyo ntunze byose mu gihe nzaba nsezeye iyi si nshizemo umwuka wanjye wanyuma. Ibi ushobora kumva bitumvikana neza, ndetse ni ibintu n’undi wese adashobora gushyikiira, ariko ndizera ko ubikwiye. Ukwiye imbabazi. Nagerageje gukora ibishoboka byose kugira ngo nuramuka ubonye impano yanjye y’imbabazi ntuzumve ko ubabariwe icyaha wakoze gusa, ahubwo ko nari ngamije no kugira ngo wumve ubohotse mu mutima wawe, uve muri icyo gifungo, ndetse n’igihano cyo gupfa wari wakatiwe gikurweho. Aho ngaho, nibwo uzahinduka umwana wanjye ndetse nzakurage ibyanjye byose.
Ndibaza ko ku ruhande rwawe iyi ari impano ishobora kuba igoye kuyakira, biranashoboka ko wayirengagiza. Ariko, ibi byose nabikoze nta na hamwe ngukinze mu mutima wanjye. Ni imbabazi ziturutse ku ndiba y’umutima wanjye. Nziguhaye ntizigamye.
Nanone, ndatekereza ko ushobora kwibaza ko ibi nkoze ari ubupfapfa, kuba ntanze impano nk’iyi ku muntu wahitanye ubuzima bw’umwana wanjye w’ikinege. Ariko, byose mbikoze ku bw’urukundo rwinshi ngufitiye n’imbabazi zitisubiraho biturutse mu mutima wanjye.
Bamwe bashobora kunyita umupfapfa ku bw’iyi mpano, ariko wowe ndifuza ko wanyita papa wawe.
Uwawe,
Umugabo uhamya Kristo.
happy wheels
Jan 05, 2017 0Share this on WhatsAppAbakora umwuga w’uburaya mu Karere ka Rubavu bavuga ko basanga bidakwiye ko baguma muri uwo mwuga, ariko ko bisanga bakiye abagabo kubera kubura igishoro. Rubavu, ni akarere...
Dec 29, 2016 7
Dec 27, 2016 29
Jan 14, 2017 1Share this on WhatsAppNyakubahwa mutahira w’Intore, mbanje kugusuhuza! Ubumwe, Amahoro n’ubworoherene ni biganze muri twe, Ingengabitekerezo ya Jenoside tuyirandurane n’imizi yayo yose,...
Jan 10, 2017 0
Jan 01, 2017 0


text:
Rose Geil ni umukobwa w’imyaka 39 y’amavuko, watangiye kubona ko afite ubwanwa n’ubundi bwoya budasanzwe ubwo yari afite imyaka 13 gusa y’amavuko. Akomoka muri Oregon muri Leta Zunze Ubumwe za Amerika. Nyuma yo kubona ko guhora yogosha ubwanwa n’ubwoya afite bimuhenda cyane, yiyemeje kubutereka bugashokonkora.
Nk’uko inkuru dukesha ikinyamakuru Daily Mail ibivuga, Rose yatangiye kubona ubwoya budasanzwe ku mubiri we ubwo yari amaze kuba agakumi, mu gihe gito bukwira umubiri wose ndetse bugera no ku kananwa, bukwira isura yose ndetse n’ubwanwa buruta ubwo abagabo basanzwe bagira, nyamara we ari umukobwa.
Kubera ubwanwa afite, hari uwamwitegereza akagirango ni umugabo.
Akiri muto yumvaga ntacyo bimutwaye, ariko uko yagendaga akura byamuteraga ipfunwe, akumva ko afite ubusembwa ku mubiri we. Ubwo yabaga ari ku ishuri, yageragezaga guhisha ubwoya afite ngo inshuti ze zitabimenya, akambara mu buryo bwamufashaga kutaragaragaza iyi miterere idasanzwe y’umubiri we.
Ubu bwanwa n’ubwoya bwa Rose, bikura vuba cyane kuburyo byajyaga bimusaba kogosha buri gihe ngo budashokonkora. Nyamara imiti yakoreshaga mu kwiyogosha, yari ihenze cyane kandi bikanamurya mu gihe yabaga yiyogoshe.
Aya ni amafoto yifotoje mu gihe yabaga yogoshe ubwana bwe yabumazeho.
Kugirango akundane n’abasore, byamusabye kujya yemera kwerekana umubiri we, ndetse mu myaka hagati ya 20 na 30 aza kujya abasha kubona abasore bamwumva bakamukunda uko ari.
Igihe cyaje kugera, ariyakira yiyemeza kutongera kwihisha ndetse no kogosha ubwoya n’ubwanwa bwe arabihagarika, arabureka burashokonkora. Ibi avuga ko byatumye arushaho kugira ishema ry’uko ateye ndetse no kwigirira icyizere.
Nyuma yaje gufata icyemezo cyo kureka ubwanwa n’ubwoya bwe bugashokonkora.
Rose ati: "Kureka ubwoya n’ubwanwa bwanjye bugakura, byatumye ndushaho kwigirira icyizere. Numva bumbereye, kandi mbere numvaga ndi mubi cyane. Ubu numva mfite ishema rihebuje ry’uko nteye. Inshuti n’abo mu muryango wanjye baranshyigikira cyane, ndetse ntibumva ukuntu mbere byanteraga ipfunwe. Abantu ku muhanda baba banyitegereza cyane, hari abaza bashaka ko duhura ngo dusuhuzanye, bakambwira ko ndi intwari kuba narigiriye icyizere ngaterwa ishema n’uko ndi."
Rose avuga ko abamukurikira ku mbuga nkoranyambaga bamwishimira cyane, hakaba n’abamusaba ko bazabana, abandi bakamuha amatike y’indege ngo azabasure. Avuga kandi ko hari n’abamusabye ko yajya yifotoza amafoto akayagurisha.
Rose akomeza agira ati: "Nta pfunwe ntewe n’umubiri wanjye, nishimira uko nteye kandi nterwa ishema n’uburyo abantu banyishimira. Nyuma y’igihe kirekire, narashyize nkunda uwo ndi we."


text:
Ubuyobozi bw’Akarere burabitangaza ngo mu gihe usanga hari bamwe muri bo batagera ku bigo byose by’amashuri ahubwo bakajya ku bigo bimwe na bimwe kandi baba bagomba kugera kuri byose.
Butasi Jean Herman Umuyobozi w’akarere ushinzwe imibereho myiza agira ati”twasanze hari abashinzwe uburezi mu mirenge batagera kubigo ugasanga hari ikigo kitamuzi kubera ko aba yigira ku bigo biri hafi ye kandi inshingano ze ari izo kugera ku bigo byose”
Butasi akomeza agira ati”Kutagera ku bigo bimwe bituma hatamenyekana ibibazo biri ku byo batagiyeho ikindi kandi usanga abayobozi b’ibigo birara nabo ntibakore akazi uko bikwiye kuko nta bugenzuzi bakorerwa”
Abashinzwe uburezi mu mirenge nabo bemera ko batajya ku bigo byose nl’uko bikwiye ariko ahanini ngo babiterwa n’imiterere y’akarere bikanakubitira ho no kuba nta nyoroshyangendo bafite bakaba bavuga ko babonye uburyo bagera ku bigo batavunitse byakemuka.
Umwe muri abo bayobozi b’uburezi mu mirenge utashatse ko izina rye ritangazwa yagize ati”Baraturenganya rwose koko ibyo bavuga ni byo ntitujya ku bigo byose kenshi kandi nta n’ubwo tubijyaho kimwe ariko bibuke imiterere y’akarere kacu kuko turatega ugasanga hari nk’aho abamotari baguciye ibihumbi 10 kugenda no kugaruka ugasanga rero ayo mafaranga ntiwahora uyabona ariko tubnye nka moto yadufasha byatworohera”
Mboneza Theodore umukozi w’ikigo cy’igihugu gishinzwe uburezi REB avuga ko abo bakozi REB ibagenera ibikoresho gusa n’ubundi bujyanama naho ngo iby’inyoroshyangendo ntibibareba akaba avuga ko inama njyana y’akarere ikwiye kuzicara ikareba icyakorwa.
Ubuyobozi bw’akarere bwo buvuga ko nta bundi bushobozi buhari bwaboneka burenze imishahara ahubwo bukavuga ko icyangomba ari ubwitange ndetse no gukunda akazi bukavuga ariko ko hagize ubundi bushobozi buboneka bwazajya bubagenera uburyo bwo kugera ku bigo.


text:
ven.
14
oct.
2011
- Isomo rya mbere turarisanga mu gitabo cy’umuhanuzi Izayasi 25, 6-9.
- Isomo rya kabiri turarisanga mu ibaruwa Pawulo intumwa yandikiye Abanyafilipi : 4, 12-14. 19-20.
- Ivanjili ya Yezu Kristu uko yanditswe na Matayo : 22, 1-14.
Mu isomo rya mbere umuhanuzi Izayasi aratwereka ko mu Ngoma y’Ijuru, abemera batumiwe gusangira amafunguro y’Umwami no gutaha ubukwe bw’Umwana we. Akatwereka kandi ko abadaha agaciro iby’Umwami bo barimo bakorera mu gihombo. Kuko Imana ari Rudasumbwa (Umusumba byose), Umugenga w’isi yose ; Itumira amahanga yose guhazwa n’ibyo yabateguriye. Tuzirikane ko nta gihe itaturarikira gusangira ibyiza idutegurira. Imana ishimishwa n’ugukomeza ubuzima bwacu twe abana yiremeye.
Mu Nkuru Nziza ya Yezu Kristu uko yanditswe na Matayo, baratwereka Yezu Kristu yifashisha umugani w’ubukwe. Umwami ashushanya Imana ; ibirori by’ubukwe bigashushanya amahirwe y’Ingoma y’Imana ; umwana w’umwami ashushanya Yezu Kristu, umucunguzi wacu ; abo umwami yohereza ni abahanuzi n’intumwa; abatumiwe bakanga kuza ni abayahudi banga kwemera bo Imana yimenyekanishije mbere na mbere ndetse bakaba ari nabo bashushanya umuryango w’abamera n’ubwo harimo abakomeje kunangira imitima ; abo bakoranya mu mayira, ni abanyabyaha n’abanyamahanga ; umugi utwikwa ushushanya isenywa cyangwa irimburwa rya Yerusalemu.
Utambaye iby’ubukwe : ni umuntu utarararitswe watoraguwe mu nzira ategekwa kwambara nk’abakwe, tuzirikana ko ari umugani biratwereka ko abahamagarwa mu Ngoma y’Imana bagomba guhora biteguye, bambaye uwo mwambaro mwiza, uwo mwambaro ugashushanya ibikorwa by’urumuri, bigomba kuranga ukwemera nyako, kurangwa n’ubutungane nyabwo bunogeye Imana, twisubiraho mu buryo bunoze ndetse no kwera imbuto nziza ... (Mt 3, 8 ; 5,20 ; 13, 23...)
Uyu mugani uratwigisha ko Imana itumira abayahudi mu bukwe, Umwana wayo Yezu Kristu agirana n’abantu, ndetse ikanatumira abantu bose, ariko kugira ngo dushobore gutaha ubwo bukwe dusabwa kurangwa n’ibikorwa byiza kuko utarangwaho umwenda w’ubukwe cyangwa iyo migenzo myiza adashobora kwinjira ahubwo asukwa hanze.
Tuzirikane ko ntawe Imana irenganya kuko umutwaro idukorera utaremereye na gato. Uriya rero wabutashye atambaye umwambaro w’ubukwe ntiyarenganyijwe kubera ko yakagombye kuba yari yiteguye. Ntawe ugomba gutungurwa mu by’Imana. Tugomba guhora twiteguye.
Pawulo, umwe mu bakwe, ararata uwamutumiye mu bukwe, ati : « Nshobora byose muri wawundi umpa imbaraga. »
None se bavandimwe tuzi neza ko buri cyumweru igihe turi mu Misa dutaha ubukwe bwa Yezu, twibuka isezerano yagiranye natwe ?
Turate uduha ubuzima n’amahoro. Tubikore tuzirikana ko umunsi w’icyumweru twizihizaho Pasika ya Nyagasani ari ingwate y’ibyishimo tuzagira, igihe tuzataha ubukwe bw’iteka.
Ese bavandimwe, ubu Nyagasani agutumiye yasanga witeguye, yasanga wambaye umwambaro ukwemerera gutaha ubukwe ? Aho ntiwasukwa hanze kuko utabikwiye ? Hahandi waririra ndetse ugahekenyera amenyo mu muriro w’iteka kuko ariho waba warahisemo ?
Muvandimwe bara inshuro zose utaha ubwo bukwe igihe cyose uza mu Misa maze wisuzume utihenze urebe aho ugeze ?
Niba wemera ko Misa ari ibirori, ese ujyamo witeguye ? Ese niba utiteguye ubu bwo uhisemo guhinduka ?
Dusabe Imana,ngo tumurikiwe na Roho Mutagatifu, duharanire gukora ibyaduhesha itike yo kuzataha ibirori byo mu Ijuru.
Umubyeyi Bikira Mariya aduhakirwe k’Umwana we maze ubwo tuzaba twarakereye ubukwe tuzishimane na We ndetse n’Abamalayika n’abatagatifu baganje Ijabiro kwa Jambo.
Diyakoni DUSENGUMUREMYI Emile Tél 0788472703


text:
Nta rwego na rumwe Imana itagezahoumuntu kandi nta naho itagukura igihe cyose ibishatse, hariho abantu bazamuka bakumva ko byamaze kurangira bagezeyo ariko Imana ituvana mu rwego rumwe itugeza mu rundi rwisumbuyeho. Ese uzi ibanga ryo kugira ngo Imana igushyire hejuru?
Intumwa Pawulo Gitwaza ahishura amwe mu mabanga akomeye Imana iheraho kugira ngo izamure umuntu ku giti cye ndetse ni gihugu muri rusange.
Yagize ati”igihe cyose duhindukiriye Imana mu buzima bwacu, tuzashyirwa hejuru” ese guhindukirira Imana umuntu agakora ibyo gukiranuka bisobanuye iki? Kuri Gitwaza avuga ko bisobanuye uburyo hashyirwaho amahame ku buryo abantu bigishwa gukora ibyo gukiranuka kandi bakigishwa kuba abantu bazima.
Yakomeje avuga ko igihugu ubwacyo nacyo ari ishuri umuntu akwiriye kwigiramo gukora neza kuko Imana ishatse kuzamura igihugu bidasaba ko abantu bose baba abarokore ahubwo yo ireba niba koko barigishijwe kubaha amahame y’ubumana no kuba bazima mu gukora neza.
Iyo abantu bigishijwe indanga gaciro z’ubumana, mu gihe gito gukiranuka kuraza mu gihugu maze Imana ikakizamura kuko Bibiliya ivuga ko niyo Imana yabona umukiranutsi umwe gusa ibasha gukiza igihugu.
Atanga icyanditswe dusanga mu Abalewi 26: 6, haravuga ngo” “Kandi nzaha igihugu kugira amahoro, muzaryama ari nta wubateye ubwoba, kandi nzamaraho inyamaswa z’inkazi, kandi inkota ntizanyura mu gihugu cyanyu.


text:
Umutu wese uko yaba ameze kose, yaba akize, yaba akennye, yaba yarize, yaba atarize, ntiyahagarara ku maguru ye yombi ngo avuge ko yihagije. Ushobora gutunga byinshi, abakureba benshi bakifuza kumera nkawe, ariko waba ubizi cyangwa utabizi, ntabwo wihagije.
Muri wowe harimo icyumba ukenye gutuzamo ukurusha ububasha. Hari abatuzamo satani, bagakorana n’imyuka mibi ye, ariko abazi ubwenge batuzamo Imana, iakgenda ubuzima bwabo.
Pawulo yigeze kuvuga ngo si uko twihagije ubwacu ngo dutekereze ikintu cyose nk’aho ari twe cyaturutseho, ahubwo tubashishwa n’Imana. 2 Abakorinto 3:5
Aya ni amagambo ashimangira ko twebwe abahumeka umwuka wo mu mazuru, ntitwihagije, yewe n’ibyo dufite kubyirata, ni ubuswa bukabije, ahubwo twakwiga, twatunga, twagira icyubahiro, twabaho neza, byose tubibashishwa n’Imana.
Pawulo hano arakuburira ko kuba uyu munsi wihagije ntiwibwire ko uri umuntu uhambaye. Imana itubashisha ikurekuye gato, ibyo warebaga bikuzengurutse ntiwamenya uko bigenze.
Iyo wasobanukiwe: 1) ko utari igitangaza mu bandi
2) ko utihagije ni iyo waba utunze bimwe bigaragara
3) ko impano z’ubwenge ubutunzi n’imbaraga waba ufite wabihawe ku buntu... niyo intangiriro yo kureka imbaraga z’Imana zigakorera muri wowe kuko uzahora uca bugufi!
Erega tubashishwa byose n’Uwashimwe ko turiho uyu munsi. Nadutiza ka ubuzima bwiza tujye dushima ariko twirinde kwishyira hejuru! Amen. Imana iguhe umugisha!!


text:
1. Kuva kera kose Imana yaremye umugabo umwe n’umugore umwe;
2. Umuntu azasiga Se na Nyina abane n’umugore we akaramata;
3. Umugore n’umugabo ni umubiri umwe;
4. Icyo Imana yahujije ntihakagire uzagitandukanya;
5. Nanga (Imana) ubutane!
6. Gukomera kw’Imitima niko kwatumye Mose yandikira abantu urwandiko rwerekana ko batandukanye;
7. Uzasenda umugore atamuhoye gusambana azaba amuteye gusambana (Aha ntabwo Yesu yavugaga ko umugabo wafashe umugore we asambana agomba gutandukana nawe kuko mu nyigisho zose za Yesu kubabarira ni ryo jambo ry’ingenzi yigishije);
8. Uzashaka umugore watandukanye azaba nawe aguye mu cyaha cy’ubusambanyi;
9. Habaye ho gutandukana, uwatandukanye azabe igishubaziko.
10. Kubana k’umugabo n’umugore kugereranwa na Kristo n’Itorero. Nicyo gipimo cy’urukundo n’umubano.


text:
Namenye ko buri muntu wese akeneye ibyishimo. Namenye kandi ko umuntu wese ukeneye ibyishimo nta hantu yabihahira.
Kubera iyo mpamvu, mu gihe nsoza inyigisho natangiye hejuru yo kwishimira mu Mwami, nifuje kukwibutsa ibintu 8 byagufasha.
1. Suzuma uburyo usabana n’Imana;
2. Suzuma uburyo uca bugufi;
3. Iga kureba ibibazo uhura nabyo nk’uko Imana ibireba. Ukuremo amasomo meza kuruta ko ukuramo ibigukomeretsa;
4. Gerageza gukemura amakimbirane;
5. Iga gushimira Imana ku byo yakoze;
6. Ukorere Imana unyuzwe;
7. Ushyire umutima n’intekerezo zawe ku Mana no kubyo yaguseseranije;
8. Baho mu kwizera aho kuba mu marangamutima.
Buri muntu wese ufata umwanya wo kwirebera muri izi ngingo, bizarangira asubiranye ibyishimo.
Mugire umunsi mwiza.
Fidèle Masengo, Umushumba Foursquare Gospel Church Kimironko masengof@yahoo.fr


text:
NK: Hasohotse Film nshya yiswe ’The Apostle’ ivuga ku karengane k’Abakristo bo muri icyo gihugu!
Nyuma y’aho Abakristo bo ku isi yose bahamagariwe gusengera abamisiyoneri 33 bakoreraga muri Korea ya Ruguru bakatiwe urwo gupfa, baregwa gukorana n’Umumisiyoneri ngo wabahaye amafaranga yo gushinga amatorero 500 (ibyo ngo biza gufatwa nko kugambanira ubutegetsi bwa President Kim Jong Un), ubu hakinwe film nshya ikubiyemo akarengane k’Abakristo muri icyo gihugu.
Chul-ho (Kim In-kwon) wakinnye film ’The Apostle’
Film ‘The Apostle’ yakinwe na Chul-ho (Kim In-kwon) wari warasizwe amavuta n’Imana, “ushaka kuyobora abaturage akabambutsa uruzi abajyana mu Bushinwa, hanyuma akabageza muri Korea y’epfo.” Muri uru rugendo bahuriramo n’akarengane kenshi, aho abasirikare ba Korea ya Ruguru babaka ruswa, abandi bakabitambika imbere ngo badakomeza urugendo.
Kim In-kwon wakinnye iyi film yitwa intumwa y’Imana ni Umukristo, ariko ku ikubitiro yabanje gushidikanya gukina iyi role nk’uko bitangazwa n’ikinyamakuru The Christian Post. Mu kiganiro n’abanyamakuru, yagize ati “Iyo nasomaga script, numvaga nshaka kureba hirya. Ni inkuru yimbtse, iremereye kandi ibabaje, ku buryo nibazaga niba bikwiriye gukina inkuru nk’iyo, cyane ko ibabaje!”
Nyuma y’ijoro ryose arwana n’uumutima, yafashe icyemezo cyo guhamagara umutoza we Kim Jin-moo. Yagize ati "Maze kubyibazaho byose, niyemeje kwemerera umutoza.” Umutoza muri iyi film Kim Jin-moo atangaza yuko abakinnyi muri iyi film ari Abakristo ndetse n’abadashyigikiye amatwara ya Korea ya Ruguru.
Kim Jin-moo wayobiye ifi film
Iyi film kandi ngo yabanjirijwe n’ubushakashatsi bwimbitse bwamaze umwaka wose, aho Kim In-kwon yabanje kuganira n’abadashyigikiye amatwara ya Korea ya Ruguru, Abakristo b’amatorero akorera mu ibanga… Ibi ngo yabikoze mu rwego rwo kuyitandukanya n’andi mafilime asanzwe abantu bamenyereye akinirwa muri Korea.
Muri iyi film hagaragaramo uwahoze ari umusirikare mukuru muri Korea ya Ruguru umaze imyaka 14 yarahunze icyo gihugu, Baek Kyung-yoon, aho yategekaga ko abafatanywe impapuro za Bibiliya bicwa urubozo. Baek yatangarije Reuters ati “Ubudahemuka ni ikintu gikomeye.” Ibi yabivuze ubwo Umuryango w’Abibumbye wakusanyaga amakuru ku bijyanye n’uko Korea ya Ruguru ihungabanya uburenganzira bwa muntu, ashaka kugaragaza ko yagombaga kumvira abamuyobora mu gisirikare no mu gihugu.
Baek Kyung-yoon, aho yategekaga ko abafatanywe impapuro za Bibiliya bicwa urubozo
The Apostle yashimzwe cyane n’Akanama k’Umuryango w’Abibumbye gashinzwe kubungabunga uburenganzira bwa muntu gakorera i Geneva (Switzerland), izerekanwa ku mugaragaro kuri uyu wa Mbere taliki 17 Werurwe ku cyicaro cy’aka kanama. Izongera kandi kwerekanwa taliki 18-20 Werurwe mu cyumba cy’inteko ishinga amategeko y’Ubwongereza.
Ku bababajwe n’imibereho y’Abakristo babarirwa mu bihumbi mirongo muri Korea ya Ruguru, iyi film yiswe ’The Apostle’ ngo ni uburyo bwoza bwo gukurikirana uko babayeho kuko bahubiyemo inkuru itomoye. Reuters iratangaza ko abasaga 200,000 bafungiwe mu magereza ya Korea ya Ruguru.
Umumisiyoneri wese uje gukorera muri iki gihugu, bamuta muri yombi bamurega guhungabanya umutekano w’igihugu ndetse bakamutegeka gusaba imbabazi mu ruhame. Kenneth Bae, Umukristo ufite ubwenegihugu bw’Amerika ukomoka muri Korea yakatiwe imyaka 15 kuva muri 2012,
Kenneth Bae asaba imbabazi
naho John Short w’imyaka 75 ukomoka mu gihugu cya Australia ategekwa gusaba imbabazi hanyuma ararekurwa. Uko ni na ko byagendekeye Kim Jong-wook, umumisoyoneri ukomoma muri Korea y’epfo.


text:
Urwenya-Biryoha Kurusha Ubuki
Biryoha Kurusha Ubuki
Ni uko umusore w'inshuti yanjye ndamwinginga hashira amezi 5 mwinginga arampakanira bikomeye; mpita mbivamo. Hashize amezi 2, aza
ari ku cyumweru azindutse asanga nkiryamye arambwira ngo "nisubiyeho ngaho jya gukaraba"; mpita mbyukira hejuru njya muri douche nkaraba vuba vuba ngo hato atongera kwisubiraho! Ndangije ndisiga, nditunganya, ndangije ndamubwira ngo "ngaho rero!" Kuva icyo gihe ntiyongeye gusiba icyumweru na kimwe kuko yasanze ari byiza cyane kuruta ubuki!
Shyiraho Igitekerezo!
Subscribe to: Post Comments (Atom)


text:
GISAGARA: IMIHIGO Y’AKARERE YABAYE IGISUBIZO KU BIBAZO BY’ABATURAGE
Ibyagiye biva mu buhinzi muri uyu mwaka Abaturage b’akarere ka Gisagara baratangaza ko gahunda y’imihigo imaze kubageza kuri byinshi byiza ndetse bamwe bakaba babona yarashyiriweho kuba igisubizo cy’ibibazo More...
Rwanda | Ngo kuba batishimira aho bakora bituma bata akazi uko biboneye
Bamwe mu bakozi bo mu rwego rw’akarere baturuka mu turere tugeze kuri dutanu baratangaza ko kuba abakozi batari bake basezera ku tuzi kwa hato na hato ngo byaba biterwa n’uburyo bafatwa mu kazi kuruta More...


text:
Haranira gushaka umunezero.
“dutumbira Yesu wenyine, ari we Banze ryo kwizera kandi ari we ugusohoza rwose, yihanganiye umusaraba ku bw’ibyishimo byamushyizwe imbere ntiyita ku isoni zawo, yicara iburyo bw’intebe y’Imana.” – Abaheburayo12:2
Umunezero wose w’ukuri ubonerwa muri Kristo Yesu, kuko ari we banze rwo kwizera kandi yabashije kwihanganira byose kuko ari ko ijambo rivuga. Umucunguzi wacu Yesu Kristo yatwigishije uko wakwihangana mu gihe cy’ibigeragezo n’igihe ubabajwe n’ubuzima. Ibanga nta rindi nukwita k’ubuzima bw’iteka kuruta uko wakwita ku mibabaro y’igihe gito izashirana n’ubu buzima bwo mu isi
kwegera Imana cyane kurushaho.
“Genda uteranye Abayuda bari i Shushani bose mwiyirize ubusa munsabire, mumare iminsi itatu ku manywa na nijoro mutagira icyo murya cyangwa munywa. Nanjye n’abaja banjye tuzabigenza dutyo. Uko ni ko nzasanga umwami, nirengagije itegeko, kandi niba nzarimbuka nzarimbuke.”” – Esiteri 4:16
Igihe ubwoko bw’Abayuda babonaga urupfu imbere yabo nyuma y’itegeko ryari ryatanzwe ngo bicwe, Esiteri yafashe icyemezo cyo guhara amagaraye ku bwo gushaka kurokora ubwoko bw’I wabo. Yakoze byinshi nkuko bigaragara mu gitabo cya Esiteri muri Bibiliya. Icyo twamwigiraho ni ukumenya uko twanyura mu bigeragezo twifashishije gusenga no kwiyiriza ubusa kuko bifasha mu kwegera Imana kugira ngo ibashe kuduha imbaraga.
Guhora witeguye kwakira umusaruro mwiza.
“kuko kubabazwa kwacu kw’igihwayihwayi kw’akanya ka none kwiyongeranya, kuturemera ubwiza bw’iteka ryose bukomeye.” – 2 Abakorinto 4:17
Pawulo yahumurizaga abizera ko imibabaro yose banyuramo ari iyi gihe gito kandi ko idashoborakugereranywa no ubwiza bw’iteka ryose Uwiteka yateguriye abamwizera. Rimwe na rimwe ntabwo tubona cyangwa ngo tubashe kwiyumvisha ibitubaho mu buzima bwacu ariko kunyura mu bitugoye turi kumwe n’Imana, Imana izakoresha ibyo biyugoye kugira ngo ibashe kutwubakamo ibyiza tubonera mu kuyimenya. Niyo mpamvu igihe urikunyura mu bihe bigoranye kandi bikubabaza ariko wizeye ko uri kumwe n’Imana, ujye uhora wizeye ko umusaruro uzabivamo ari uw’ibyiza gusa.
Kwikomereza mu Mana
“Mutima wanjye ni iki gitumye wiheba? Ni iki gitumye umpagararamo? Ujye utegereza Imana kuko nzongera kuyishima, Ni yo gakiza kanjye n’Imana yanjye..” – Zaburi 42:12
Ugendeye kuri Dawidi, ubonako yisubizagamo intege akarushaho kumva ko Imana iri mu ruhande rwe. Wumva ko yabwiraga amarangamutima ye n’ibitekerezo bye kongera kuzirikana kurusha ubutware bw’Imana. Rero nawe ntukemerere imibabaro ko yagutwara amahirwe ufite yo guhimbaza Imana. Aho gutwarwa n’agahinda, ishavu n’imibabaro, ujye utekereza k’ubuntu bw’Imana kandi urusheho kuyiringira.
Gusenga kandi ukagira icyo uvugana n’Imana mu mutima
“Kandi muri uwo mwanya Hana yasabiraga mu mutima we, iminwa ye ikanyeganyega ariko ijwi rye ntirihinguke. Ni cyo cyatumye Eli yibwira ko yasinze..” – 1 Samweli 1:13
Gusaba guturutse ku ndiba y’umutima, kubasha gutuma Imana imanukira kumva icyabaye, ibi biterwa nuko Imana izi ibyo imitima yacu yifuza ndetse ikanamenya n’ibitunaniza byose. Iyo rero ugize umwanya ugaceceka ukagira gutuza muri wowe, ni uburyo bwiza bugufasha kumva ijwi ry’Imana. Kumva ijwi ry’Imana bikaba ari byo bibasha kuzana amahoro n’umutekano mu bihe wumvaga bikugoye bityo ntube ugitakaje ibyiringiro nubwo ubuzima bwaba bukugoye. Muri iyi nzira ukaba ukeneye gusoma ijambo ry’Imana, ugasenga, ugatuza kugira ngo ubashe kumva Imana ivuga nawe.
Gira kwibabarira wowe ubwawe
“Muri ako kanya inkoko ibika ubwa kabiri. Petero yibuka ijambo Yesu yari yamubwiye ati “Inkoko itarabika kabiri, uri bunyihakane gatatu.” Ariyumvira, agira agahinda kenshi ararira."Mariko 14:72
Iyo dutekereza ko twagize uruhare mu gutuma tunyura mu buzima butari bukwiye cyangwa tukagira uruhare mu bintu runaka bikatugiraho ingaruka, usanga kubyakira ari ibintu bikunda kutugora. Igihe dushatse imbabazi z’Imana kandi tukazisaba bivuye ku mutima turazihabwa ahubwo ikindi kiba gisigaye ni ukwibabarira twebwe ubwacu. Hano ubukeneye kwakira Ubuntu bw’Imana bubonerwa muri Yesu Kristo.
Imana ireba ejo hazaza hawe, ikareba ibyo igukeneyeho by’ubugingo bw’iteka, niyo mpamvu Petero wihakanye Yesu Kristo yumvise bimubabaje cyane, bimutera agahinda ariko Yesu yari yaravuze ko ariko kwizera bimera, bityo Petero ntiyashoboraga kwemerera ikosa yabonaga yakoze ko rikwiye kumubuza gukorera Umwami we, icyo nicyo cyatumye Imana ireba icyo akwiye gukora mu bwami bwayo iravuga iti” kuri wowe Petero nho nzubaka itorero ryanjye”
Ubwo rero Imana yihutira kukubabarira, nawe kora uko ushoboye wibabarire kugira ngo ubashe gusohorezwaho ibyo Imana yateganije ku buzima bwawe kuko yitaye cyane ku iherezo ryawe kuruta ikindi icyari cyo cyose.
Gira muri wowe kubabarira abandi
“Yosefu ageze kuri bene se, bamwambura ya kanzu ndende,baramufata bamujugunya muri rwa rwobo, kandi rwarimo ubusa nta mazi yari arurimo. Itangiriro 37: 23-24
Ibikomere duterwa n’abo tutatekerezaga ko bashobora kutubabaza, nk’abavandimwe, inshuti zacu zahafi, biba byoroshye ko byaduca intege ndetse bikadusitaza mu rugendo rw’agakiza. Umuti urambye kuri iki kibazo ni ukugira umutima ubabarira kuko iyo ubabariye uwagize uruhare mu gukomereka kwawe uba uteye intambwe yo gutangira ubuzima bushya. Yozefu iyo aza kugira umutima wo kubika inzika muri we ntagire kubabarira muri we, ntaba yaratabaye benewabo ariko yahisemo kwibagirwa igihe yamaze mu bucakara, no muri gereza maze yemera kubabarira abavandimwe bari baragize uruhare mu kubabara kwe. Ibi byatumye Imana imuvana mu marira imugira ukomeye ndetse afasha abari baramukomerekeje. Nawe ukwiye kumwigiraho.
Kugira umutima wo guca bugufi.
“Nuko Abigayili abonye Dawidi ahuta ava ku ndogobe, yikubita hasi imbere ye yubamye.”1Samweli 25:23
Ijambo dusomye rivuga inkuru ya Dawidi ubwo yari kurugamba n’ingabo ze, ntabyinshi umurongo dusomye ugaragaza kuri urwo rugamba ahubwo rirerekana uko umugore Abigayeli yitwaye ubwo Dawidi n’ingabo ze bageraga hafi y’urugo rwe. Ese ko Dawidi n’ingabo ze bari bagiye kurimbura umuryango w’Abigayeli, ese yashoboraga gukora iki? Ese yitwaye gute? Nta kindi yakoze uretse guca bugufi kandi asubizanya ubugwaneza. Guca bugufi mu buzima bidufasha kurushaho kwita no guhanga amaso ku Mana.
Biroroshye kubivuga ariko biragoye kubikora, nubwo bimeze bityo hari umufasha ushoboza umuntu guca bugufi ari we Mwuka Wera kuko niwe utwigisha kandi akatuyobora inzira yo gukiranuka.
Niba ubuzima bugoranye, ukabona ukomerekeye muri ubu buzima, ushobora guca bugufi imbere y’Imana kandi ugakomeza kwizera imbabazi zibonekerwa muri yo. Mu mana hari imbaraga, Ubuntu n’ibyiringiro bizima. Wicika intege.


text:
Ubwo itsinda ry’Abadepite n’abandi bayobozi basuraga abaturage bo mu Murenge wa Rilima, Tariki ya 16 Nzeri 2016, bakaganira ku ngingo zitandukanye, bakanafatanya n’ubuyobozi gukemura ibibazo by’abaturage, umusaza Bapfaguseka Faustin yabagejejeho ikibazo cy’uko umuhungu we yanze ko ashaka undi mugore nyuma yo gupfakara.
Bapfaguseka Faustin w’myaka 64, yavuze ko umugore we amaze imyaka itatu yitabye Imana, akaba afite umuhungu wamujujubije amubuza gushaka undi mugore.
Yagize ati “Umugore wanjye amaze imyaka itatu yitabye Imana. Umuhungu wanjye umwe yanze ko nshaka ngo hariya ndi ni kwa nyina ntashaka ko mbana n’undi mugore, kandi kugeza uyu munsi ni we muntu utarampa n’amazi yo kunywa.”
Akomeza avuga ko abana be barindwi yabahaye umunani, akabakorera byose umubyeyi agomba gukorera abana.
Yakomeje agira ati “Abana banjye barindwi nabahaye iminani, bampe agahenge nanjye nshake, uwo nshatse mwandikishe kuri buriya butaka nsigaranye, dusezerane mu mategeko nabo bajye baza mu rugo nk’abana banjye.”
Ndagijimana Eric, Umunyamategeko mu Nteko Ishinga Amategeko, yahumurije Bapfaguseka yifashishije amategeko .
Yagize ati “Itegeko tugenderaho mu Rwanda rigenga umutungo w’abashakanye, impano n’izungura, ryemerera umubyeyi gutanga umunani ku bushake. Ikindi twabwira uyu musaza ni uko kongera gushaka ari uburenganzira bwe mu gihe uwo babanaga atakiriho.”
Yakomeje avuga ko abana be badakwiye kumubuza gushaka cyane ko ngo bakuze.
Ati “Ni uburenganzira bwawe gushaka ahubwo abana nibakubangamira uziyambaze ubuyobozi bugufashe mu bijyanye n’umutekano wawe.”
Umunyamategeko Ndagijimana yakomeje agira inama Bapfaguseka yo kuzirinda gushaka umugore bitanyuze mu nzira z’amategeko.


text:
Rwanda : Abakozi n’abagenzuzi ba SACCOs bongeye guhwiturwa ku micungire y’amafaranga y’abaturage babitse muri SACCOs
Abayobozi ba SACCOs barasabwa gucunga umutungo w’abaturage babitse Abayobozi, abagenzuzi n’abakozi bakuru muri SACCOs zo mu Ntara y’Iburasirazuba bahurijwe hamwe mu mwiherero i Rwamagana ngo bigire hamwe, bungurane ubumenyi kandi bahanahane amakuru ku micungire myiza inoze kurushaho y’amafaranga y’abaturage babitse muri koperative z’abaturage zo kubitsa no kugurizanya ziswe SACCOs. Aya mahugurwa yatumiwemo abagize inama ngenzuzi ya buri... Read More


text:
Kenshi abakristu bamwe na bamwe usanga badakunda Ijambo ry’Imana, nyamara ari imwe mu nzira yo kuganiriramo n’Imana. Ku bwa Pastor Desire Habyarimana, agereranya Ijambo ry’Imana nk’ifunguro rya buri munsi.
“Iyo umuntu ariye neza, agira imbaraga;akagira ubwenge butekereza neza kandi akabasha kurama. N’iyo ariye nabi, abura imbaraga.” “Umukristu udakunda Ijambo ry’Imana, nta mbaraga z’Umwuka Wera agira. Mu rugendo rujya mu Ijuru, nta mbaraga aba afite.”
Ashingiye ku Ijambo riri muri Zaburi 119:11 rigira riti “Nabikiye ijambo ryawe mu mutima wanjye, Kugira ngo ntagucumuraho.” Pastor Desire avuga ko iyo umukristu afite Ijambo ry’Imana muri we atsinda ibyaha.
“Ujya kubeshya, Ijambo rikakwibutsa ko utabyemerewe, wajya kurahira rikakwibutsa ko utagomba kurahira ibinyoma… ni icyapa kikugarura iyo ugiye kujya ahatemewe.”
Inama agira abakristu ni ukugwiza Ijambo ry’Imana muri bo, kugira ngo ribarinde.
“Ijambo rya Kristo ribe muri mwe rigwiriye rifite ubwenge bwose, mwigishanye, muhugurane muri zaburi n’indirimbo n’ibihimbano by’umwuka, muririmbirirana Imana ishimwe mu mitima yanyu.” Abakolosayi 3:16.


text:
Ibitekerezo ( 5 5 5 5 5 )
-
pasteur Imana ijye iguha umugisha,komeza inzira watangiye,IMANA izakugororera
-
nukuri Imana ibahe umugisha cyane.
kandi ibongerere ubwenge kuko nubwufite ubukoresha wamamaza inkurunziza ko yesu arumwami.
-
imana idakiranirwa izakwitura ibiruta ibyo wakoze
-
uwiteka akomeze akwagure muri uyumurimo utoroshye watangije, nukuri kandi nkusabiye umugisha uturuka ku imana .uwiteka agukomeze. kandi mukomeze kudusengera natwe tujye tubona uburyo twamamaza iri vugabutumwa kubantu bose kd babisobanukirwe cyane ko yesu kristo ariwe rembo ryagakiza ,kd ko ariwe wemeye kuza mu isi kugirango aducungure adukure kububata bw’umw3anzi satani.murakoze .
-
NDIMU KIRUNDO KW’ISHENGERO RYA CANIKA NUKURI TURASHIMA IBIGANIRO MUTUSHIRIRAHO IMANA IBARINDE


text:
1 Petero 2:5 - namwe mwubakwe nk’amabuye mazima kugira ngo mube inzu y’umwuka, n’ubwoko bw’abatambyi bwera bwo gutamba ibitambo by’umwuka bishimwa n’Imana ku bwa Yesu Kristo.
Hari ubwoko bw’amabuye butandukanye, ariko yose ntakomera kimwe! Ese ibuye tubwirwa n’irihe?
Reka tubanze turebere hamwe bumwe mu bwoko bw’amabuye:
Ntube nk’Isarabwayi, ni ibuye ariko ntirihabwa ishusho umwubatsi ashaka yose, kandi rirakebana cyane ndarigereranya n’umukristo utemera guhugurwa, kandi uhora akomeretsa abandi.
Ntube nk’ikoro ni ibuye ariko rifite imyenge myinshi, amazi yinjiramo uko ashatse, ndarigereranya n’umukristo ufungurira umutima we ikije cyose.
Ntube nk’imonyi, ni ibuye ariko rivungagurika, ndarigereranya n’umukristo ugushwa n’icyo ahuye nacyo cyose agasenyuka nk’utigeze kumenya Kristo!
Dore ibuye ubwirwa kuba nkaryo ;
Ezekiyeli 3:9 - Uruhanga rwawe naruhaye gukomera nk’intosho rurusha isarabwayi, we kubatinya ngo ushishwe n’igitsure cyabo nubwo ari inzu y’abagome."
Intosho ni ibuye ryiburungushuye ( forme ronde,) rikomera cyane. Rihonda ayandi akameneka ni ryo Dawidi yicishije Goliyati Ube nka ryo rero nibwo utazakomeretswa n’ikije cyose ahubwo ikizaguhagurukira kizagwa imbere yawe.
Pastorviva.pcm@gmail.com POWER OF CHANGE MINISTRIES®


text:
Bya bintu umukunzi wawe yaguhaye uracyabifite?
Dusome 1 Samuel 18:4
"Yonatani yijishuramo umwitero we yari yiteye awuha Dawidi, n’umwambaro we ndetse n’inkota ye, n’umuheto we n’umukandara we."
Urukundo ni itegeko Imana yahaye abantu Bibiriya itubwira gukundana kandi ikaduha n’urugero ari rwo Yesu.
Yesu ati mukundane nkuko nanjye nabakunze. Kandi ntibishoboka ko wavuga ngo ukunda Yesu wanga mwene so.
Yonatani yari umwana w’Umwami. Yareba Dawidi akumva aramukunze atarebye ko ari akana k’akungeri kavuka kwa Yesayi umukene.
Ubundi umwana wo kwa Afande aba ari Afande. Ariko ndebera Yonatani na Dawidi. Dawidi usibye ibyari byaramuvuzweho ko yimikishijwe amavuta nta kindi. Yari agifite izina ry’umwungeri w’intama.
Imana ishimwe Yonatani yarafite andi maso. Yareba Dawidi akabona ni umwana udasanzwe, aramukunda.
Nagira ngo turebere hamwe ibi bintu 5 Yonatani yahaye Dawidi kuko ngo yari amukunze nkuko yikunze.
Aha Dawidi turamugereranya n’umuntu, Yonatani tumugereranye na Kristo.
Dore ibyo Yonatani yamuhaye :
1.Umwitero: impano z’Imana. Nukunda Yesu cyane azaguha umwitero. Mwibuke inkuru za Eliya na Elisa. Eliya amaze kumusigira umwitero Elisa yakoze ibitangaza nk’ibya Eliya. Yesu yiteguye kuguha umwitero we kubw’urukundo agukunda.
2. Umwambaro: Ugukiranuka. iyo umuntu agiteho incuti Yesu usanga akiranuka. Usanga yirinda atabeshya mu bucuruzi bwe, azi kwirinda atinya kubabaza umukunzi we Yesu. Niwemera urukundo rwa Yesu araguha umwambaro witwa gukiranuka.
3.Inkota: Ijambo ry’Imana ( Efeso 6:10-18)
Ijambo ribe muri mwe rigwiriye cyane (Kolosayi 3:16),
Salomon yaciye urubanza akoresheje inkota. Iyo umuntu abuze amahoro, umutima wuzuyemo imanza uhumurizwa n’ijambo ry’Imana. Riti humura ukumva uratuje.
Mukunde araguha inkota ijambo ry’Imana rizaguhumuriza igihe cyose.
4. Umuheto: Amasengesho. Inkota uyitera uwo mwegeranye. Ijambo uribwira ukuri hafi ariko umuheto urasa kure. Ibuka ukuntu abitorero basengeye Petero ari muri Gereza agafungurwa bakumva nguwo ari ku muryango!
Mukunde araguha umuheto uzajya urasa n’ibiri kure byabaye ibigugu.
5. Umukandara: Ukuri. Mu gihe ikinyoma cyahawe intebe wehoho kubwo kwakira Urukundo rwa Kristo uzagaragara uri umunyakuri. Kandi icyo wiyemeje naho cyakugirira nabi ntuzivuguruza.
Mukunde agukize ibinyoma biriho none.
Mukunde aracyagukunda rwose. Mbese waba warigeze ugirana ubusabane na Kristo akaba yaraguhaye ibyavuzwe haruguru? Warabirinze? ntabyo umwanzi yasahuye? Ni byiza niba warabihawe ukabirinda ukaba ukibifite.
Mbese wowe wabihawe ariko ukaba utazi iyo biri mbese wowe wabiherewe iki? byari ibyo kukumarira iki? None ko ntabyo uteganya iki?
Mukunde aracyagukunda.
Emera mube inshuti ni mwiza araguha umwitero we, umwambaro we, Inkota, Umuheto n’umukandara. Nta kindi kibazo mu rukundo n’uwo mugabo. Aragukunda ukabyumva bikinjira hose no mu misokoro. Abakubonye bati uriya abigenza ate? Nta rindi banga ni ukumukunda.
Ukunda Yesu? Niba umukunda bya bintu byose yaguhaye biri he? Ubu aje ati ‘’nyereka wa mwitero, wa mwambaro, ya nkota, wa muheto na wa mukandara aho ubwo wabibona?’’
Imana igufashe umenye aho biri. Ongera wegeranye ibitagaranye. Ibyo utazi aho biri musabe uti ‘’garuka mukunzi hari ibyo natakaje.’’
Ni mwiza arakubabarira, akuguranire.
Imana iguhe umugisha. Garuka umukunde aracyagukunda. Kandi igituma agukunda n’ukugira ngo agukure mu makuba.
Urakoze kwakira neza ijambo ry’Imana.


text:
Abagize inzego z’urubyiruko bahize kuzamura urubyiruko rufite intege nke
Intore z’abagize inzego z’urubyiruko zitangaza ko mu mihigo zihaye harimo gufasha urubyiruko rufite intege nke kugira ngo narwo ruzamuke ruve mu bukene bityo imbaraga zarwo ruzikoreshe, rwubaka u More...
Huye: abayobozi barashishikarizwa kujya bashyira mu bikorwa ibyo biyemeje
Kugira intego zihamye kandi abazihaye bakazishyira mu bikorwa, ni umwe mu myanzuro yafatiwe mu mwiherero abayobozi bakuru b’igihugu bagize kuva ku itariki ya 28 kugeza kuya 30/3/2013, nk’uburyo bwo More...